Mateo 20 CCO - Co̱o̱ˋ júuˆ jáˈˉ e lafaˈ - Bible Gateway\nMateo 20 Chinanteco de Comaltepec (CCO)\nCo̱o̱ˋ júuˆ jáˈˉ e lafaˈ júuˆ cuento quiáˈˉ dseaˋ jmóoˋ ta˜ quiáˈˉ mɨ́ˈˆ huɨɨngˋ jǿˈˆ\n20 Jo̱ caféˈˋguɨ Jesús co̱o̱ˋguɨ júuˆ jáˈˉ e lafaˈ júuˆ cuento jo̱ cajíñˈˉ lala:\n—Jo̱ mɨ˜ Fidiéeˇ quie̱rˊ nifɨˊ quiáˈˉ dseaˋ, lɨ́ɨˊ laco̱ˈ mɨ˜ jaangˋ dseaˋ fii˜ co̱o̱ˋ uǿˉ lɨ˜ sɨjneaˇ mɨ́ˈˆ huɨɨngˋ jǿˈˆ, jo̱ i̱ dseaˋ íˋ cagüɨˈɨ́ɨrˊ co̱o̱ˋ ya̱ˈˊ e laˈeeˋ e cangoˈnéeiñˆ dseaˋ ˈléengˈ˜ i̱ nijméˉ ta˜ quiáˈˉ e mɨ́ˈˆ huɨɨngˋ jǿˈˆ do. 2 Jo̱ casɨ́ˈˉreiñˈ do e niquíˉbre e ˈléeiñˈ˜ do quiáˈˉ co̱o̱ˋ jmɨɨ˜ ta˜. Jo̱ mɨ˜ cangɨ́ˋ jo̱, casíimˋbreiñˈ do fɨˊ jee˜ ta˜. 3 Jo̱ i̱ fii˜ do caléˈˋ catú̱ˉ cagüɨˈɨ́ɨrˊ fɨˊ jee˜ ˈnʉ́ʉˊ mɨ˜ catɨ́ˋ la i̱i̱ˉ ñʉ́ˉ e laˈeeˋ jo̱ cangáiñˉ jiéngˈˋguɨ dseaˋ i̱ neáangˊ jøøngˉ e jaˋ ta˜ jmóorˋ. 4 Jo̱ lalab casɨ́ˈrˉ íˋ: “Song jaˋ ta˜ seaˋ jméeˆ ˈnʉ́ˈˋ, güɨlíingˉnaˈ güɨjmeeˉnaˈ ta˜ quiáˈˉ mɨ́ˈˆ huɨɨngˋ jǿˈˆ quiéˉe, jo̱ niquɨ́ˆbaa quíiˆnaˈ laco̱ˈ sɨˈíˆ.” Jo̱ cangolíimˆ i̱ dseaˋ do cangojméerˆ ta˜.\n5 ’Jo̱ mɨ˜ catɨ́ˋ guieñíˈˉ, cagüɨˈɨ́ɨbˊtu̱ i̱ dseaˋ fii˜ do fɨˊ jee˜ ˈnʉ́ʉˊ e ngojméeˆguɨr quijí̱ˉ dseaˋ i̱ nijméˉ ta˜ quiáˈrˉ, jo̱ calébˈˋ catú̱ˉ cagüɨˈɨ́ɨrˊ mɨ˜ catɨ́ˋ la i̱i̱ˉ ˈnɨˊ e caˈlóoˉ cajo̱. 6 Jo̱ co̱o̱bˋ mɨ˜ catɨ́ˋ la i̱i̱ˉ ˈñiáˋ e caˈlóoˉ, jo̱ calébˈˋ catú̱ˉ cagüɨˈɨ́ɨrˊ jo̱ cangórˉ fɨˊ ˈmóoˈ˜, jo̱ fɨˊ jo̱b cangárˉ e neáangˊ jiéngˈˋguɨ dseaˋ i̱ jaˋ ta˜ seaˋ jméˉ, jo̱baˈ cajmɨngɨ́ˈrˉ dseaˋ do: “¿Jialɨˈˊ ngɨɨng˜ ˈnʉ́ˈˋ jmɨɨ˜ quíiˆnaˈ fɨˊ la e jaˋ ta˜ jmooˋnaˈ?” 7 Jo̱baˈ cañíiˋ i̱ dseaˋ do quiáˈˉ i̱ fii˜ do: “Co̱ˈ jí̱i̱ˈ˜ jaangˋ dseaˋ jaˋ mɨˊ calɨˈneáiñˉ jneaˈˆ ta˜.” Jo̱baˈ cajíngˈˉ i̱ fii˜ do casɨ́ˈˉreiñˈ: “Güɨlíingˉ ˈnʉ́ˈˋ güɨjmeeˉnaˈ ta˜ cajo̱ fɨˊ lɨ˜ seaˋ mɨ́ˈˆ huɨɨngˋ jǿˈˆ quiéˉe.”\n8 ’Jo̱ mɨ˜ tɨˊ lɨ˜ canʉʉˋ, i̱ fii˜ do caquiʉˈrˊ ta˜ i̱ dseaˋ néeˊ ni˜ dseaˋ ˈléengˈ˜ do e nitǿørˋ jaléngˈˋ i̱ dseaˋ jmóoˋ ta˜ do jo̱ casɨ́ˈˉreiñˈ do lala: “Teeˉ lajaangˋ lajaangˋ i̱ dseaˋ ˈléengˈ˜ na jo̱ quɨ́ˈˆ quiáˈrˉ, dsʉˈ laˈuii˜ ningɨ́ngˉ i̱ dseaˋ i̱ cangotáangˈ˜ jee˜ ta˜ la i̱i̱ˉ ˈñiáˋ e caˈlóoˉ do jo̱ lajo̱b cartɨˊ i̱ cangotáangˈ˜ laˈeeˋ do.” 9 Jo̱ lajo̱b cajméeˋ i̱ dseaˋ do; jo̱ laˈuii˜ cangɨ́ɨngˊ i̱ dseaˋ i̱ cangotáangˈ˜ la i̱i̱ˉ ˈñiáˋ e caˈlóoˉ, jo̱ lajaangˋ lajaamˋ i̱ dseaˋ íˋ caˈíñˈˋ e ˈléeiñˈ˜ quiáˈˉ latøøngˉ jmɨɨ˜. 10 Jo̱ mɨ˜ catóˈˊ quiáˈˉ íˋ, jo̱guɨbaˈ cangɨ́ɨngˊ i̱ dseaˋ i̱ cangotáangˈ˜ laˈeeˋguɨ do, jo̱ i̱ dseaˋ íˋ caˈɨ́ˋ dsíirˊ e jmiguiʉˊguɨ nilíˈrˋ e ˈléeiñˈ˜. Jo̱ dsʉˈ o̱ˈ lajo̱, co̱ˈ røøbˋ caˈíñˈˋ có̱o̱ˈ˜ i̱ nifɨˊguɨ do cajo̱. 11 Jo̱ mɨ˜ tɨˊ lɨ˜ cangɨ́ˋ e caˈíñˈˋ do e ˈléeiñˈ˜, jo̱baˈ canaaiñˋ féˈrˋ gaˋ uii˜ quiáˈˉ i̱ dseaˋ fii˜ do 12 jo̱ casɨ́ˈˉreiñˈ do lala: “I̱ dseaˋ ˈléengˈ˜ quíiˈˉ i̱ caguilíingˉ cøøngˋguɨ na, jí̱i̱ˈ˜ co̱o̱ˋ oor˜baˈ cajméerˋ ta˜; jo̱guɨ røøbˋ caquíˈˆ quiáˈˉ dseaˋ do laco̱ˈguɨ jneaˈˆ, dseaˋ cataang˜naaˈ lajeeˇ latøøngˉ jmɨɨ˜ e guíiˉ ieeˋ.” 13 Jo̱ dsʉˈ i̱ fii˜ do cañíirˋ quiáˈˉ jaangˋ lajeeˇ i̱ dseaˋ ˈléengˈ˜ do jo̱ casɨ́ˈˉreiñˈ: “Ruuˈˇ, o̱faˈ jnea˜ jmóoˋo jlønˈˆn có̱o̱ˈ˜ ˈnʉˋ. ¿Su o̱faˈ casɨɨ˜naaˈ røøˋ jial tíiˊ ˈléengˈ˜ dseaˋ laco̱o̱ˋ jmɨɨ˜? 14 Jo̱baˈ fɨ́ɨˉɨ ˈnʉˋ lana, nab ró̱o̱ˋ e ˈléenˈ˜ jo̱ nɨcuǿømˋ guǿnˈˆ. Jo̱ song jnea˜guɨ iin˜n quɨ́ˋɨ quiáˈˉ i̱ dseaˋ ˈléengˈ˜ i̱ caˈíˉ cajméeˋ ta˜ cøøngˋguɨ do røøˋ laco̱ˈ jí̱i̱ˈ˜ e nɨcaquɨ́ˋɨ quíiˈˉ, 15 jo̱baˈ cuǿømˋ líˋ jmee˜e lajo̱, co̱ˈ cuuˉ quiéˉbaa e cacuǿøˉøre do, o̱ˈ cuuˉ quiáˈˉ dseaˋ jiéngˈˋ. ¿O̱faˈ dsihuɨ́ɨmˊbaˈ é dsʉˈ uíiˈ˜ e cajméˉe e guiʉ́ˉ có̱o̱ˈ˜ i̱ dseaˋ íˋ?”\n16 Jo̱ cajíngˈˉguɨ Jesús lala:\n—Jo̱ i̱ lɨɨng˜ dseaˋ i̱ lɨ́ɨngˉ e niiñˉ eáangˊ fɨˊ jmɨgüíˋ la, dsʉˈ íˋbingˈ e jí̱i̱ˈ˜ capíˈˆ jaˋ eeˋ niingˉ mɨ˜ nitɨ́ˉ e íˈˋ jo̱. Jo̱ dsʉˈ i̱ lɨɨng˜ dseaˋ i̱ lɨ́ɨngˉ e jaˋ eeˋ niiñˉ jí̱i̱ˈ˜ capíˈˆ fɨˊ jmɨgüíˋ la, jo̱baˈ íˋbingˈ i̱ eáangˊguɨ nilɨniingˉ mɨˊ nitɨ́ˉ e íˈˋ jo̱.\nMɨ˜ cajméeˋ Jesús júuˆ e catɨ́ˋ ˈnɨˊ ya̱ˈˊ e tɨˊ lɨ˜ nijngámˈˉ dseaˋ írˋ\n17 Jo̱ co̱o̱ˋ jmɨɨ˜, lajeeˇ e nɨˈiuungˉ Jesús fɨˊ ngaiñˈˊ fɨˊ Jerusalén, jo̱ catǿˈrˉ i̱ dseaˋ guitúungˋ quiáˈrˉ do co̱o̱ˋ lɨco̱ˈ yaaiñ˜ jo̱ casɨ́ˈˉreiñˈ do:\n18 —Jo̱ lɨ́ˈˆ laco̱ˈ jí̱i̱ˈ˜ e móoˉ ˈnʉ́ˈˋ jmɨɨ˜ na, lana nɨngóoˊnaaˈ fɨˊ Jerusalén, jo̱ fɨˊ jo̱b lɨ˜ nisángˈˊ dseaˋ jnea˜, dseaˋ i̱ cajáˉ fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ. Jo̱ nijáiñˈˋ jnea˜ fɨˊ jaguóˋ jaléngˈˋ fii˜ jmidseaˋ quiáˈˉ dseaˋ góoˋnaaˈ dseaˋ Israel có̱o̱ˈ˜guɨ jaléngˈˋ tɨfaˈˊ i̱ eˊ júuˆ quiʉˈˊ ta˜ quíˉnaaˈ cajo̱. Jo̱ jaléngˈˋ i̱ dseaˋ íbˋ i̱ nicuǿˉ júuˆ quiáˈˉ e nijúungˉ jnea˜. 19 Jo̱guɨ nijáiñˈˋ jnea˜ fɨˊ jaguóˋ jaléngˈˋ dseaˋ i̱ jaˋ cuíingˋ Fidiéeˇ, jo̱ jaléngˈˋ íbˋ i̱ nilǿøˉ quiéˉe, jo̱guɨ nijmɨhuɨ́ɨiñˋ jnea˜ cajo̱ jo̱ jɨˋguɨ cartɨˊ niteáiñˉ jnea˜ fɨˊ dseˈˋ crúuˆ, jo̱ fɨˊ jo̱b nijúunˉn; dsʉˈ mɨ˜ nitɨ́ˉ ˈnɨˊ jmɨɨ˜ lajo̱, nijí̱bˈˊtú̱u̱ caléˈˋ catú̱ˉ.\nLají̱i̱ˈ˜ e camɨˊ niquiáˈˆ Tiáa˜ có̱o̱ˈ˜guɨ Juan e camɨˈrˊ Jesús\n20 Jo̱ mɨ˜ cangɨ́ˋ jo̱, i̱ dseamɨ́ˋ quiáˈˉ jaangˋ dseañʉˈˋ i̱ siiˋ Zebedeo cajaquiéeiñˊ fɨˊ lɨ˜ singˈˊ Jesús, co̱lɨɨng˜ có̱o̱ˈ˜ gángˉ jó̱o̱rˊ, jaangˋ i̱ siiˋ Tiáa˜ jo̱guɨ jaangˋ i̱ siiˋ Juan, jo̱ lajɨˋ huáaiñˈˉ do quíiñˈ˜ jee˜ dseaˋ guitúungˋ quiáˈˉ Jesús, jo̱ casíˈrˋ uǿˉ jnir˜ fɨˊ quiniñˈ˜, co̱ˈ iiñ˜ lɨɨng˜ eeˋ nimɨ́ˈˉbre dseaˋ do. 21 Jo̱baˈ cajmɨngɨ́ˈˉ Jesús i̱ dseamɨ́ˋ do jo̱ casɨ́ˈˉreiñˈ:\nJo̱baˈ cañíiˋ i̱ dseamɨ́ˋ do quiáˈˉ Jesús jo̱ casɨ́ˈrˉ dseaˋ do:\n—Jiéeˋ oˈˊ e nicuøˈˊ fɨˊ e lajɨˋ gángˉ i̱ jó̱o̱ˋo̱ la nigüeárˋ có̱o̱ˈ˜ ˈnʉˋ fɨˊ lɨ˜ quiʉˈˊ ta˜ mɨ˜ nɨguiing˜tu̱ˈ fɨˊ jo̱, jo̱ jaaiñˈˋ la nigüeárˋ lɨ́ˈˆ lɨˊ dséeˊ jo̱guɨ jaangˋguɨr lɨ́ˈˆ lɨˊ tuung˜.\n22 Jo̱baˈ cañíiˋ Jesús quiáiñˈˉ do lala:\n—ˈNʉ́ˈˋ jí̱i̱ˈ˜ jaˋ ñíˆnaˈ lají̱i̱ˈ˜ e mɨˋnaˈ na. ¿Su lɨ́ɨngˉnaˈ e nitéˈˋnaˈ lají̱i̱ˈ˜ iihuɨ́ɨˊ e nɨjaquiéengˊ quiéˉ jnea˜?\nJo̱baˈ cañíiˋ i̱ jó̱o̱ˋ i̱ dseamɨ́ˋ do jo̱ cajíñˈˉ:\n23 Jo̱ cañíiˋtu̱ Jesús quiáˈˉ i̱ dseaˋ do:\n—E jábˈˉ e ˈnʉ́ˈˋ nimóˆbaˈ iihuɨ́ɨˊ cajo̱ lɨ́ˈˆ laco̱ˈguɨ nimoo˜ jnea˜; jo̱ dsʉˈ e nigüeáˋ dseaˋ lɨ́ˈˆ lɨˊ dséeˊ o̱si lɨ́ˈˆ lɨˊ tuung˜ é laco̱ˈ guiin˜n, jaˋ jnea˜ catɨ́ɨnˉn e jo̱ faˈ e nicuøøˉ, co̱ˈ lají̱i̱ˈ˜ dseaˋ i̱ nɨcaguíngˈˋ Tiquiéˆe, jí̱i̱ˈ˜ íˋbingˈ i̱ catɨ́ɨngˉ e jo̱.\n24 Jo̱ mɨ˜ tɨˊ lɨ˜ canúuˉ i̱ dseaˋ quiáˈˉ Jesús i̱ guíngˉguɨ do lají̱i̱ˈ˜ e júuˆ jo̱, jo̱baˈ calɨguíimˉbre quiáˈˉ i̱ gángˉ do. 25 Jo̱ dsʉˈ Jesús catǿˈrˉ jaléngˈˋ i̱ dseaˋ guitúungˋ do quiáˈrˉ jo̱ casɨ́ˈrˉ lala:\n—Nɨñíbˆ ˈnʉ́ˈˋ guiʉ́ˉ e jee˜ jaléngˈˋ dseaˋ i̱ jaˋ cuíingˋ Fidiéeˇ seengˋ jaléngˈˋ dseata˜ i̱ quiʉˈˊ ta˜ quiáˈˉ jaléngˈˋ dseaˋ, jo̱ jaléngˈˋ i̱ dseaˋ i̱ quiʉˈˊ ta˜ do eáamˊ sɨlɨˈrˊ có̱o̱ˈ˜ e ta˜ lɨ́ɨiñˈˊ do. Jo̱ lajo̱b lɨ́ɨˊ cajo̱ có̱o̱ˈ˜ jaléngˈˋ dseata˜ dseaˋ féngˈˊ i̱ quie̱ˊ nifɨˊ quiáˈˉ jaléngˈˋ dseaˋ, co̱ˈ laguidseaamˆ quiʉˈrˊ ta˜ quiáiñˈˉ do. 26 Jo̱ dsʉˈ jaˋ cuǿøngˋ e nidsijéeˊ lajo̱ jee˜ ˈnʉ́ˈˋ, co̱ˈ i̱i̱ˋ i̱ iing˜ i̱ nicá̱ˋ nifɨˊ jee˜ ˈnʉ́ˈˋ, íˋbingˈ i̱ ˈnéˉ nijméˉ ta˜ jmɨcó̱o̱ˈ˜ quiáˈˉ i̱ caguiaangˉguɨ. 27 Jo̱guɨ i̱i̱ˋ i̱ iing˜ i̱ nijméˉ e niingˉguɨr jee˜ ˈnʉ́ˈˋ, íˋbingˈ i̱ ˈnéˉ jméˉ jaléˈˋ ta˜ huɨ̱́ˈˋ jee˜ jaléngˈˋ i̱ caguiaangˉguɨ e jaˋ jmiféngˈˊ ˈñiaˈrˊ. 28 Jo̱ lajo̱b ˈnéˉ jmérˉ, co̱ˈ lajo̱b ta˜ cagáˉ jnea˜ cajo̱, jnea˜ dseaˋ cagáˉa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ. Co̱ˈ jnea˜ jaˋ cagáˉa faˈ e jmóoˋ dseaˋ ta˜ fɨˊ quiniiˉ, co̱ˈ jnea˜ cagáˉa e laco̱ˈ nijmɨcó̱o̱ˈ˜o̱ jaléngˈˋ dseaˋ jmɨgüíˋ jo̱guɨ e nijángˈˋ ˈñiáˈˋa e nijúunˉn e laco̱ˈ nileángˋ fɨ́ɨngˊ dseaˋ jmɨgüíˋ jee˜ jaléˈˋ dseeˉ quiáˈrˉ.\nMɨ˜ cajmiˈleáangˉ Jesús gángˉ dseaˋ tiuungˉ\n29 Jo̱ mɨ˜ cangɨ́ˋ jo̱, mɨ˜ tɨˊ lɨ˜ caˈuøøngˋ Jesús có̱o̱ˈ˜ jaléngˈˋ dseaˋ quiáˈrˉ fɨˊ Jericó, eáamˊ cangoˈleáangˊ dseaˋ laco̱ˈ ngóorˊ. 30 Jo̱ lajeeˇ laco̱ˈ teáaiñˈ˜ fɨˊ lado, co̱o̱bˋ mɨ˜ cangɨ́ɨiñˊ lɨ˜ neáangˊ gángˉ dseaˋ tiuungˉ i̱ neáangˊ ˈnɨˈˋ fɨˊ. Jo̱ mɨ˜ tɨˊ lɨ˜ calɨlíˈˆ i̱ dseaˋ tiuungˉ do e cangɨ́ɨngˊ Jesús fɨˊ jo̱, jo̱baˈ caˈáiñˈˋ dseaˋ do lala:\n—¡Fíiˋiiˈ, sɨju̱ˇ dseata˜ Davíˈˆ, fɨ́ɨˉ güɨlíinˈˋ jneaˈˆ!\n31 Jo̱ dsʉˈ jaléngˈˋ i̱ dseaˋ i̱ ngolíingˉ có̱o̱ˈ˜ Jesús do caˈgaamˋbre quiáiñˈˉ do e laco̱ˈ joˋ ángˈˋguɨiñˈ do dseaˋ do. Jo̱ dsʉˈ lɨ́ˈˆ lɨˊ teáˋguɨ canaangˋ óoˋ i̱ dseaˋ tiuungˉ do e áiñˈˋ dseaˋ do jo̱ féˈˋtu̱r lala:\n32 Jo̱baˈ cajea̱bˊ Jesús laco̱ˈ fɨˊ iuuiñˉ do jo̱ catǿˈrˉ i̱ dseaˋ tiuungˉ do jo̱ cajmɨngɨ́ˈˉreiñˈ do:\n—¿E˜ iing˜naˈ e nijmee˜e quíiˉnaˈ?\n33 Jo̱baˈ cañíiˋ i̱ dseaˋ tiuungˉ do quiáˈˉ Jesús lala:\n—Fíiˋiiˈ, ii˜naaˈ e nijméeˈˆ e nilɨjnébˈˋtú̱u̱ˈ.\n34 Jo̱baˈ calɨ́ˉ fɨ́ɨˉ lɨ́ɨmˉ Jesús i̱ dseaˋ tiuungˉ do jo̱ lɨco̱ˈ cagüɨˈrˊ jminiˇbiñˈ do lajaangˋ lajaaiñˋ. Jo̱ dsifɨˊ lajo̱b caˈláangˉ i̱ dseaˋ tiuungˉ do, jo̱ calɨjnéˈˋbre. Jo̱ mɨ˜ cangɨ́ˋ jo̱, cangolíimˆbre có̱o̱ˈ˜ Jesús.


Karloman (mab Karl Martel) - Wikipedia\nKarloman (mab Karl Martel)\nKarloman (715? 716?–754) a oa mab henañ Garl Martel ha Hrotruda Trier, ha breur da Pepin Grenn.\nMaer ar palez e oa en Aostrazia (741-747). Dilezel a reas ar garg evit mont da vanac'h da Venez Cassino.\nUr mab en doa, anvet Drogon, met ne voe ket lezet da gemer ar galloud gant e eontr Pepin.\n2 Skoazell d'an Iliz\n3 E lignez\nE 741 e voe anvet maer ar palez, ha ren a rae war Aostrazia, rouantelezh Alemania, ha Turingen. hep kaout an anv a roue avat. Stourm a reas ouzh an Alamaned, pobloù Akwitania, re Bavaria, hag ar Saksoned. Trec'h e voe atav.\nDegas a reas kemm ha kempenn en Iliz gant skoazell an eskob Bonifas, a oa gwarezet gantañ, hag e 744 e roas dezhañ douaroù bras da sevel abati Fulda en 747.\nSkoazell d'an Iliz[kemmañ | kemmañ ar vammenn]\nAdalek Concilium Germanicum 742, kentañ kuzul-meur an eskibien c'herman, e strivas da wellaat doareoù-bevañ ar veleien, da wareziñ madoù an Iliz, ha kadorioù an eskibien a veze re alies etre daouarn tud nann-kloer. Eno e voe divizet e oa difennet d'ar gloer kaout armoù, na kaout merc'hed en o zier. Embannet e voe o devoa da gefridi enebiñ ouzh ar c'hredennoù pagan\nE-kerzh ur veaj da Roma e c'houlennas bout beleget digant ar pab Zac'harias. Dilezel ar galloud a reas neuze hag e lezel gant e vreur Pepin, a renas e-unan diwar neuze. Sevel a reas ur manati e Menez Soracte en Italia, hag en em dennañ en abati Monte-Cassino. Perak e reas kement-se? Breud ha kaoze e-leizh zo bet gant an istorourien. Darn a wel aze un dro-widre gant Pepin. Re all a lavar e oa deol ken e oa. Hervez ur vojenn e vije en em dennet eus ar bed evit ober pinijenn war-lerc'h lazhadeg Cannstatt en Alamania. Kaset e voe da Vro-C'hall en 753 evit ober ur gefridi a beoc'h, ha mervel e Vienne en Daofine en 754. Beziet e voe en abati Monte-Cassino.\n┌─ Pepin Herstal (° wd 635 - † 714), maer ar palez en Aostrazia (° wd 680), maer ar palez en Neustria (687), maer ar palez en Bourgogn (687), dux et princeps Francorum.\n┌─ Karl Martel (° wd.685 - † 741), maer ar palez en Aostrazia (719), maer ar palez en Neustria (719), maer ar palez en Bourgogn (719).\n│ └─ Alpaïde de Bruyères (?-?).\n└─ Hrotruda Trier (?-?).\ndimezet da n'ouzer piv\n├─Drogon (?- † ap.753), pellaet diouzh ar galloud gant e eontr Pepin III.\n└─sant Siakr (?- † 787), abad Cimiez\n↑ G. Bührer-Thierry, L'Europe carolingienne (714-888), 1999, p.20\nAdtapet diwar « https://br.wikipedia.org/w/index.php?title=Karloman_(mab_Karl_Martel)&oldid=1989781 »\nKemmoù diwezhañ degaset d'ar bajenn-mañ d'an 30 Ebr 2022, da 20:27.


Tour-tan Beg Lokmazhe - Wikipedia\nTour-tan Beg Lokmazhe\nTour-tan Beg Lokmazhe zo un tour-tan savet e Beg Lokmazhe, e kumun Plougonvelen. Savet e voe an tour-tan a weler bremañ e 1835, e-mesk rivinoù abati Lokmazhe. Unan eus pennañ tourioù-tan aodoù Breizh eo ha gwelet e vez e c’houloù betek 29 mil mor tro-war-dro (war-dro 55 km).\nLec'hiadur 48° 19' 48" N - 4° 46' 15" K\nSavet e 1835\nUhelder 37 m\nUhelder diwar live ar mor 58 m\nHed-gwel 27 mil mor\nGouloù 1 sked gwenn,\nbep 15 eilenn\nTour-tan Beg Lokmazhe, asambles gant hini Beg Enez Konk, a ziskouez an hent war-du kanol ar Forn d’ar bigi zo o tont eus ar c’hreisteiz. Asambles gant tour-tan ar Minou ha tour-tan ar Porzhig e tiskouez an hent d’ar bigi zo o tont eus ar mervent hag a zo o o klask mont e-barzh morlenn Brest.\nE dibenn ar XVIIvet kantved e voe kinniget sevel un tour-tan e beg Lokmazhe da aesaat ar bageal d’ar voraerien a glaske mont da Vrest. E miz Gwengolo 1692 e voe echuet al labourioù da lakaat un tan e krec’h kloc'hdi an abati. D’an hevelep mare, pe war-dro, e voe savet tour-tan ar Stif en enez Eusa. Met en amzer gozh e kouste ker derc’hel un tan evel-se war enaou. Evit espern danvez-tan ne veze enaouet, er bloavezhioù kentañ, nemet e-pad an nozvezhioù du-pod, er goañv. Risklus e oa ivez kaout glaou-keuneud er c’hloc’hdi.\nE 1695 e voe divizet lakaat ul letern ennañ pemzek kleuzeurig dre eoul, war teir renkennad. Met adarre e klemme tud peogwir ne veze ket enaouet an tour-tan atav. E 1701 e krogas ar Morlu d’ober war-dro an tour-tan, e-lec’h ar venec’h. En amzer-se e veze gwelet ar gouloù war-hed daou lev tro-dro. E 1771 e voe gwellaet al letern un tammig : er c’hleuzeurioù e voe lakaet gwerennoù brasoc’h, hag e-lec’h eoul pesked e voent maget gant ur meskad eoul pesked hag eoul kolza (ar moged ne lousae ket kement ar gwer). War-hed 30 kilometr e c’halled gwelet gouloù an tour-tan.\nDa vare an Dispac'h gall e voe gwerzhet an abati d’ur bourc’hiz eus ar vro, Budog Provost, war an diviz ma ne vefe ket diskaret an tour-tan. Madoù ha mein an abati a voe gwerzhet gantañ, met chom a reas an tour-tan en e sav, evel ma oa.\nE 1821 e voe lakaet ur gouloù “tro” (gant sklêrijenn digendalc’h, a vommoù, dre ma tro al letern) e-lec’h ar gouloù diastal a oa betek neuze. Evel-se e oa disheñvel goueleier Beg Lokmazhe diouzh re tour-tan ar Stif.\nDre ma oa erruet tour-tan an abati kozh en ur stad fall e voe divizet sevel un tour-tan nevez. D’ar 15 a viz Mezheven 1835 e krogas an tour-tan nevez da vont en-dro.\nAn tour-tan bremañAozañ\nAn tour-tan a voe savet e 1835 zo 3,2 metr e dreuzkiz diabarzh ha 36 metr e uhelder. Savet eo bet gant greunit eus mengleuzioù an Aber Ildud hag eus Kersanton. En traoñ, en ur sichenn gelc’hiek, edo lojeiz ar warded hag ar pourvezioù. Gwelet e vez ar gouloù zo e beg an tour war-hed 27 mil mor. Ur sklêrijenn wenn a daol bep 15 eilenn. Goude bezañ aet en-dro gant eoul da gentañ, e voe tredanet e miz Meurzh 1932. E 1963 e oa bet livet an tour evel m’emañ bremañ : gwenn ha ruz, gant ar meneg "Saint-Mathieu" skrivet warnañ. E 1996 e teuas an tour-tan da vezañ emgefreek hag abaoe deroù 2006 n’eus mui gward ebet ennañ. E miz Gwengolo 2005 e oa bet lakaet war roll ar monumantoù istorel.\nAn tour-tan, gwelet eus ar mor\nFichenn e lec'hiennn DIRN NAMO\nMinistrerezh ar Sevenadur, base Mérimée, fichenn niv. IA29000458\nAdtapet diwar « https://br.wikipedia.org/w/index.php?title=Tour-tan_Beg_Lokmazhe&oldid=1898505 »\nDernière modification le 22 Meu 2021, à 13:17\nKemmoù diwezhañ degaset d'ar bajenn-mañ d'an 22 Meu 2021, da 13:17.


meur a hini - Wikeriadur\nSavet gant meur, a, hini.\nMeur a hini a zo bet gennet gant hennez. — (Jules Gros, Le trésor du breton parlé Troisième Partie, 1974, p. 131.)\nmeur a hini anezho\nimplijet evel ul liester\nMeur a hini a zonjas en o heur diveza ; hini ebet, koulskoude, ne gredas lavaret en doa aon. Nann, ne lavarer morse an dra-ze... — (Ivon Krog, Eur Zac'had Marvailhou, Buhez Breiz, Kemper, 1924, p. 29.)\nMeur a hini en deskas diwar o c'houst. — (PGAZ, p. 34.)\nAdtapet diwar « https://br.wiktionary.org/w/index.php?title=meur_a_hini&oldid=298817 »\nKemmoù diwezhañ degaset d'ar bajenn-mañ d'an 23 Mae 2020, da 14:44.


Elisabeth Auguste von Pfalz-Sulzbach - Wikipedia\nMarie Elisabeth Auguste von Pfalz-Sulzbach (Mannheim 1721-1794 Weinheim) a oa ur briñsez alaman.\nKurfürstin Elisabeth Auguste am Spinett, poltredet gant Johann Heinrich Tischbein, hiriv e Kurpfälzischen Museum, Heidelberg\nElisabeth Auguste von Pfalz-Sulzbach en Kurfürstin\nMerc'h e oa da Joseph Karl von Pfalz-Sulzbach (1694-1729) ha da Elisabeth August Sofie von der Pfalz(1693-1728). Merc'h-vihan e oa da Karl III Philipp, Dilenner Pfalz, ha da Karl Theodor Bavaria.\nDimeziñ a reas da Garl IV Theodor (1724-1799), Priñs-Dilenner Pfalz, adal 1742 (evel Karl IV), ha Priñs-Dilenner Bavaria, adal 1777 (evel Karl II).\nAozet e oa an eured evit mirout ouzh un tabut etre skourroù an tiegezh diwar-benn an hêrezh. Troet e oa Karl Theodor gant prederouriezh ar Sklêrijennoù hag Elisabeth Auguste a oa leun a vuhez ha troet gant plijadur ar garantez, ha ne gave ket er gêr, met ne oa ket desket kaer.\nUr bugel he doe Elisabeth Auguste, ur mab badezet Francis Louis Joseph, d'an 28 a viz Mezheven 1762, ugent vloaz goude an eured; met ar mab pennhêr hirc'hortozet a varvas en deiz war-lerc'h ma voe ganet. Neuze e vevas pep hini eus an daou bried evel a gare, gant serc'h pe serc'heg. Gwech ebet ne voe kaoz a zibriediñ.\nE 1764 setu ur serc'h da Carl Theodor an dañserez Françoise Despres-Verneuil. War he lerc'h, e 1766, e voe tro Josefa Seiffert, un dichekadenn ouzh Elisabeth Auguste. Adalek 1768 ez eas ar wreg da chom da gastell Oggersheim, gant he lez, met bep an amzer ez ae da weladenniñ he fried en e lez dezhañ; goude 1781 avat n'eas ken. Tristik e kave lez Bavaria, re spartek he doare. Karet e oa e Pfalz avat, seul mui ma'z eas Karl Theodor da chom da Vavaria adal 1777.\nE 1793 e tec'has dirak an armeoù gall da repuiñ e Weinheim, ma varvas en 1794. Addimeziñ a reas he fried da Maria Leopoldine von Österreich-Este.\nAdtapet diwar « https://br.wikipedia.org/w/index.php?title=Elisabeth_Auguste_von_Pfalz-Sulzbach&oldid=1962527 »\nDernière modification le 17 C'hwe 2022, à 07:56\nKemmoù diwezhañ degaset d'ar bajenn-mañ d'an 17 C'hwe 2022, da 07:56.


Pajenn:Koñchennoù eus Bro ar Ster Aon.djvu/175 - Wikimammenn\nPajenn:Koñchennoù eus Bro ar Ster Aon.djvu/175\nar prins ael ha roue al lec’h-du\nEun toull-mengleuz a zo en e greiz. Ha nec’het Ael an taol-mañ avat. Met, dizale, setu Skoaz-Wenn.\n« Petra ac’h eus d’ober hirio ? » emezi.\n« Klask bizou maeronez da dad. »\n« Diaes eo da gavout. Va foan a lakain avat da dapout ar walenn, rak da vuhez a vezo kollet ma c’houitan warni. »\nHag hi war he fenn en dour, ha d’ar goueled. Raktal, setu moged, luc’hed ha kurun o tont eus an toull. An ifern, kredabl, a oa en tu-all d’ezañ.\nA-benn eur pennad e tav an trouz ha setu Skoaz-Wenn.\n« Bec’h am eus bet, » emezi. « An diaoulou holl a strinke traou ouzin ; met ar bizou a zo deuet ganin. Dal. »\n« Te a zo gwazied va c’halon ! N’ac’h eus bet droug ebet ? »\n« Nikun, nemet va biz bihan torret. An dra-ze n’eo netra. Ha neuze, chañs am bezo e-giz-se, rak, gouzout mat a rez, bremañ az pezo da zibab unan ac’hanomp hon-teir, merc’hed roue al Lec’h-Du. Ha peogwir eo torret biz bihan va dorn dehou, ec’h anavezi ac’hanoun aes tre. »\n« Ya, ha te eo a gemerin. »\nDiouz an noz, setu ar roue :\n« Kavet eo ar bizou ganez ? »\n« Kavet eo. Arme an ifern a oa o tiwall anezañ. Trec’het eo bet ganin : hag e vije bet seiz gwech brasoc’h e vije bet ivez. Me eo mab roue Poher, gouzout a rit ! »\n« Ro anezañ d’in. »\n« Ne roan ket avat. D’an hini a zibabin e-touez ho merc’hed eo a vezo. »\n« Mat. Aze er gambr tosta emaint. Pep-hini anezo o-zeir a ya da dremen he dorn dehou dre zindan an or. An hini a lakaï ar walenn d’ezi a vezo da wreg. »\nAn diou verc’h hena a dremen ho dorn, met Ael ne laka ar bizou da hini anezo. Neuze, setu eun dorn-all, eur biz torret ennañ.\n« Houmañ a vezo va gwreg, » eme Ael.\nHag Ael ha Skoaz-Wenn a dec’h kuit war gein ar mul a oa chomet da c’hortoz. Kas a ra Ael ar mul en-dro da vignon e dad. Eur pennad e tiskuiz eno, ha p’emañ o vont kuit, setu an erer, al labous bras en e gavout. Hag int warnañ. Digouezet er c’hoad, Ael a gav e varc’h, an hini en devoa bet al labous digantañ da rei da zibri d’e re vihan. hag\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/175&oldid=148773 »\nKemmoù diwezhañ degaset d'ar bajenn-mañ d'an 1 Gen 2019, da 17:28.


Gwerz Skolvan - Wikipedia\n(Adkaset eus Yannig Skolvan)\nSkolvan, pe Gwerz Skolvan zo ur werz e brezhoneg diwar-benn un den anvet Iannik Skolvan, en deus lazhet ur beleg, c'hwezet an tan en un iliz, jahinet e c'hoarezed. Pardon eus e bec'hedoù a c'houlenn digant e vamm.\nTennañ a ra d'ur varzhonek kembraek, Yscolan, e Levr Du Caerfyrddin ha lakaet war gont Myrddin.\nDastumet eo bet\ngant Kervarker, hag anvet Yannig Skolvan e Barzhaz Breizh;\ngant Fañch an Uhel\ngant Claudine Mazéas, eus Gwengamp a lakeas Marie-Josèphe Bertrand da ganañ eviti en enrolladenn gentañ zo bet graet.\nMeur a stumm zo eta.\nYann-Fañch Kemener a enrollas Ballade de Skolvan war e gentañ albom, adenrollet er bladenn Swing and Tears gant al laz Skolvan.\nKoulmkell[kemmañ | kemmañ ar vammenn]\nHervez Donatien Laurent e vefe gwerz Skolvan diwar-benn buhez Sant Koulmkell.\nAl "levr bihan" meneget er werz en dije da welet neuze gant an dornskrid bet adskrivet diwar hini Sant Finnian a Moville, a vije bet kaoz hervez lod da emgann Cul Dréimhne. En abeg d'al lazhadeg-se e vije bet roet pinijenn da Sant Koulm kuitaat e vro, ha mont da dreiñ ouzh Doue kement a eneoù estren evel ma oa bet lazhet en emgann.\nAdtapet diwar « https://br.wikipedia.org/w/index.php?title=Gwerz_Skolvan&oldid=1814118 »\nKemmoù diwezhañ degaset d'ar bajenn-mañ d'an 9 Kzu 2018, da 22:48.


Eurovision : « Un tamm muioc’h a dud a vo eget e Yaouank, ‘gav din ! » – Dispak\nPublished on 09/05/2022 09/05/2022 by Tudi Crequer\nAr strollad Alvan & Ahez a vo war leurenn an Eurovision d’ar 14 a viz Mae e Torino\nD’ar 14 a viz Mae e vo klevet ur sonenn hollvrezhonek gant ar strollad Alvan & Ahez. Kinniget e vo ganto war leurenn Torino o c’hanaouenn « Fulenn ». Komzet hon eus gant Sterenn Diridollou ha Marine Lavigne eus ar strollad Ahez a-raok gourfenn meur ar genstrivadeg kan europat. Tan de’ï !\nDISPAK – Dibabet oc’h bet da strollad evit Bro Frañs en Eurovision ouzhpenn daou viz zo bremañ. Gallout a rit kontañ deomp petra zo c’hoarvezet ganeoc’h abaoe ?\nMarine Lavigne : Ya, goude bezañ gounezet war Frañs 2 hon eus bet ur pezh program evit en em brientiñ. Kalzik a atersadennoù zo bet graet deomp, poltredoù ofisiel… Pleustradegoù kan hon eus graet ivez, evel-just, ha dañs… Bet omp un tammig e pep lec’h dre Europa ivez. Kroget eo gant Londrez d’an 3-4 a viz Ebrel, goude Tel-Aviv d’ar 6-7, ha war-lerc’h Amsterdam d’an 9 a viz Ebrel a-raok mont da Vadrid d’ar 16 a viz Ebrel. Hag etre an holl brantadoù-se e oa ur bern monedoneoù etre Breizh ha Pariz evit atersadennoù tele, radio, hag ur bern pleustradegoù all. Karget-tre eo hon devezhioù ! Alvan, Alexis diouzh e anv gwir, en deus-eñ sinet e ti Warner music evit ur bladenn ha Fulenn a vo war bladenn Alvan. Dont a ray ar bladenn er-maez d’an 13 a viz Mae, un devezh a-raok an Eurovision.\nE teñvalijenn ar c'hoadeier e tiwan an noz\nLe clip de Fulenn est sur notre chaîne YouTube. Abonnez-vous pour la suite!!\n— AHEZ (@ahezmusic) May 6, 2022\nE-pad ar sonadegoù er broioù-se hoc’h eus graet anaoudegezh gant ar strolladoù all neuze ?\nSterenn Diridollou : a-drugarez d’ar sonadegoù hon eus graet, ar « Pre-party » hon eus gellet gwelet un tregont strollad bennak. Ne oa ket ar memes re e Tel-Aviv hag e lec’h all met graet hon eus anaoudegezh gante ha dizoloet o c’hanaouennoù ivez. Un aergelc’h plijus-tre a oa, ne oa ket ur spered kevezerezh etre an dud tamm ebet. Laouen e oa an holl d’ober anaoudegezh an eil gant egile, da selaou ar pezh a vez graet gant ar strolladoù all. Ar pep plijusañ e oa !\nDistroomp war nozvezh meur gourfenn an Eurovision e Frañs. Petra hoc’h eus soñjet pa oa bet embannet disoc’h ar votadeg ?\nSterenn : Ne oamp ket o c’hortoz-se !\nMarine : lakaet eo bet an deiz da astenn an noz a-benn ar fin, peogwir diouzhtu pa omp bet dibabet ez omp bet kaset d’un emvod-kelaouiñ, gant ur bern atersadennoù, ha war-lec’h kaset raktal davet Laurent Ruquier ha Léa Salamé evit an abadenn “On est en direct” betek div eur hanter diouzh ar mintin. Pa oamp distro d’hol leti e oa e-tro teir eur vintin, ha n’eo nemet d’ar mare-se hon eus gellet distanañ un tammig, klask kompren ar pezh a oa o paouez c’hoarvezout ganeomp, e oamp deuet da vezañ arouez Frañs evit an Eurovision. Ur sapre karg eo !\nPenaos e oa deuet ar soñj deoc’h kinnig ar ganaouenn evit an Eurovision ?\nSterenn : Marine hag Alexis o doa graet anaoudegezh en un davarn, komzet o doa diwar-benn sonerezh. Alvan en doa raktreset ober ur ganaouen gant mouezhioù etnek, e-giz ma lavar, o klask lakaat mouezh e vamm-guñv, a gomze brezhoneg, met ne oa ket plijet gant an disoc’h. Ha Marine da lavaret dezhañ e kane ganimp. Ur sizhun war-lec’h e oamp en em welet holl e ranndi Alexis. Lakaet en doa ac’hanomp da selaou ouzh ar pezh en doa graet ha dindan daou zevezh he deus savet Marine pozioù Fulenn awenet gant istor Katell gollet. Kerkent ha ma oa echu ganeomp sevel ur frazenn bennak ez aemp d’ar studio da enrollañ anezhi. Ha setu, buan a-walc’h eo bet kaset an enrolladenn da benn. Alvan en deus labouret war ar meskañ ha kement zo. Ur challenge brav eo ! Laouen omp oc’h ober-se.\n“N’eo ket graet pennoù mab-den evit kompren sifroù ken bras. Petra a dalv milionoù a dud ?” eme Marine Lavigne\n2,4 milion a dud o sellet ouzh gourfenn an Eurovision e Frañs, milionoù a dud o sellet ouzhoc’h war Youtube hag all, ouzhpenn 200 000 den o selaou Fulenn war Spotify… Ne ra ket drol deoc’h ar sifroù, ar brud-se, pe gwelet ho pennoù war ar c’hazetennoù ? Foll ar bed tro-dro deoc’h un tamm ?\nMarine : Drol eo, ya. Ne gomprenomp ket re e gwirionez peogwir n’eo ket cheñchet hor bed. Cheñchet ez eus ur bern traoù en hor buhez met ken prim eo bet ma ne verzomp ket fraezh ar pezh a c’hoarvez. Ar sifroù, evit bezañ onest, ne gomprenomp ket anezho. N’eo ket graet pennoù mab-den evit kompren sifroù ken bras. Petra a dalv milionoù a dud ? Sellet e vo an Eurovision gant 183 million a dud. ma, setu aze ur sifr ne c’haller ket kaout penn dezhañ. Neuze, sipañ a reomp hor spered war an abadenn rik. Miliadoù a dud a vo er sal, un tamm muioc’h eget e Yaouank. Kreizennet e vimp war an dra-se. D’am soñj omp emskiantek mat eus pelec’h e teuomp, ha klask a reomp mirout hon treid war an douar hep pennfolliñ, gouzout perak e reomp ar pezh a reomp. Evit lakaat ar yezh war wel, evit kas war-raok ar pezh zo pouezus evit deomp, hon talvoudoù. Ar venelouriezh a vez lakaet war wel er pozioù. Hag ar blijadur da ganañ ha da dreuzkas ar sonerezh.\nSterenn : Evit bezañ onest, ne sellan ket ouzh ar sifroù ! Ne ra forzh din, e gwirionez. Laouen-tre on e vefe muioc’h a dud o klask titour war ar brezhoneg. Koulskoude e soñjan n’eo ket a-drugarez deomp eo hepken. Laouen-tre on e vefe tud ken dedennet gant yezh hor c’halon, hor yezh-vamm tost da vat. E penn-kentañ e oa bet lavaret deomp e oa arabat sellet re ouzh an evezhiadennoù a veze graet peogwir e c’hallont bezañ taer a-wechoù hag e c’haller kregiñ da vagañ gwad fall pa lenner kemennadennoù drouk.\nSilañ ar brezhoneg en Eurovision a zo un taol kaer !\nMarine : Ya, evidomp eo a-bouez-ruz lakaat ar brezhoneg war wel evel-se. Ar pal kentañ a oa ober ur ganaouenn a blijfe deomp. C’hoant hor boa ivez da c’houzout peseurt efed a rofe kanañ e brezhoneg war sonerezh Alvan. Da heul, gwir eo, p’eo deuet ar soñj deomp da gas ar ganaouenn da gasting an Eurovision e oa ivez un tamm eus ar pal lakaat ur yezh vinorelaet da vezañ klevet ivez, yezh hor c’halon. An dra-se a glaskomp lakaat war wel ar muiañ posupl hag e verzomp eo dedennet an dud un tamm e pep lec’h. Dizoleiñ a reont ar brezhoneg, n’o doa ket klevet komz eus ar yezh-se a-raok ha fier ruz omp eus kement-se, da vezañ lakaet ar brezhoneg war wel e broioù all.\nSterenn : Klevet tud eus broioù all o kanañ Fulenn, da skouer, e-pad ar sonadegoù hon eus graet en Europa. Se zo brav !\nUn dra vat eo evit brudañ ar yezh, anat eo. Gouzout a rit ez eus bet ur bern tud o vont war Wikipedia, e saozneg pe spagnoleg, da lenn ar pajennoù a denn d’ar brezhoneg ?\nSterenn : Sell ‘ta !\nMarine : Ekstra eo an dra-se ! E Spagn eo ar strollad Tanxugueiras en deus roet ton d’ar Galizeg en Eurovision ivez. Dedennus eo gwelet ar yezhoù minorelaet o tont war wel e seurt degouezhioù hag a zo poblek-kenañ, er bed a-bezh, hag en Europa dreist-holl. Kregiñ a ra an dud da vezañ dedennet gant o yezh vinorel dezho o-unan, a gav din. Da skouer, kanaouenn strollad Finland a zo e saozneg, met kinniget e vo an abadenn e sameg ivez, ur yezh vinorelaet eus Skandinavia. Brav eo gwelet e lakaer muioc’h war-wel ar yezhoù minorelaet er sonadegoù.\nLorc’h a zo gant an dud o welet ur ganaouenn e brezhoneg o vont betek leurenn gourfenn an Eurovision. Lenn a reer kalzik eo plijet an dud e vefe eus ur ganaouenn e brezhoneg, gant pozioù e brezhoneg, gant brezhonegerezed o kanañ. Met lavaret e vez deoc’h eo mat ar ganaouenn drezi hec’h-unan memestra ?\nSterenn : Eüruzamant ! (c’hoarzh)\nMarine : Ya plijet eo kalzik a dud ! Peogwir emañ e brezhoneg, se zo sur. Traoù a-feson hon eus klevet ivez diwar-benn ar pozioù, diwar-benn droidigezh ar pozioù, peogwir int bet troet e galleg, saozneg, hag e yezhoù all ivez. Farsus a-walc’h ! An dud a zo bet plijet dre vras, ha se ro kalon deomp. Evel-just ez eus bet tud displijet ivez, normal eo. A-benn plijout d’an holl e ranker bezañ fur ha foll !\nPrest atav!!! 👸🏼👸👸🏻\nOn se prépare pour la première répétition ! We hope you like the beautiful work of @Pascal_Jaouen and his teams.\n📷 @wookaii#Eurovision #Fulenn #BZH pic.twitter.com/BHT7pE9yae\n— AHEZ (@ahezmusic) May 5, 2022\nHa petra zo c’hoazh da brientiñ a-raok ar gourfenn en Italia neuze ?\nSterenn : Ul lodenn eus al leurenniñ a zo bet graet dija met labour a chom c’hoazh. Mod-all e rankimp c’hoazh pleustriñ war ar c’han hag an dañs, abadennoù tele, atersadennoù. Ha, mont a raimp da Dorino adalek ar 4 betek ar 15 a viz Mae (Abaoe ar pennad-kaoz-mañ emaint en em gavet en Italia | DISPAK)\nE-pad 10 devezh ?!\nSterenn : Ya distreiñ a raimp rouzet eus Italia !\nMarine : Ma, n’eo ket sur… kentoc’h e chomimp alies klozet er sal-bleustriñ war al leurenn pe paket gant atersadennoù c’hoazh. Stank e vo an devezhioù e Torino met emichañs e vo plijadur ivez !\nUr goulenn diwezhañ diwar-benn sonadegoù an Eurovision… Daoust hag eñ e vez kanet e playback da zeiz ar gourfenn ?\nSterenn : Playback a vo evit ar sonerezh met evit ar c’han ne vo ket. Ur genstrivadeg kan an hini ni eo neuze n’hon eus ket ar gwir da ober playback.\nAesoc’h e vo evit Alvan neuze !\nSterenn : Alexis a gan bremañ ivez ! Met evit ar sonerezh n’en deus ket kalz traoù d’ober. Fin, sonet e vo gantañ memes tra. Seniñ a ray evit gwir met an dud a glevo un enrolladenn.\nMarine : Ur c’hoant personel eus e berzh eo peogwir eo aesoc’h dezhañ seniñ eget chom d’ober netra evit ar sonadeg.\nUr ger diwezhañ da lavaret ?\nMarine & Sterenn : Tan de’ï !\nC’hoant hoc’h eus da heuliañ gourfenn an Eurovision hag harpañ ar strollad breton ? Ur skramm bras a vo lakaet e plas e sal al Leurenn-val “Parquet de Bal” gant Skeudenn Bro Roazhon. Digoust ar mont e-barzh ! Titour da gaout amañ. Un abadenn e brezhoneg penn-da-benn a vo ivez gant France 3 Breizh. Tremen a raio Alvan & Ahez e-pad hanterenn gentañ gourfenn an Eurovision.\n— AHEZ (@ahezmusic) May 7, 2022\nArzoù, Breizh, Etrebroadel, Keleier, Kleweledahez, alvan, Breizh, Brezhoneg, coadout, Eurovision, italia, marine lavigne, Sonerezh, sterenn diridollou, sterenn le guillou\nPrevious Previous post: Kentelioù brezhoneg ar CNED : “Forzh petra eo !”


Pajenn:Morvan - Buez ar Zent, 1894.djvu/208 - Wikimammenn\nPajenn:Morvan - Buez ar Zent, 1894.djvu/208\n19 a Veurs\nEtre daou, ar roue Herodes a roaz urs da laza ann holl vugale vihan a ioa e Bethleem ha tro var dro betek ann oad a zaou vloaz. Neuze eunn eal a deuaz da gaout Joseph enn noz, hag a lavaraz d’ezhan dre he gousk : « — Savit, kemerit ar bugel hag he vamm, ha tec’hit gantho d’ann Ejipt ; rak Herodes a zo o klask ar bugel evit hel lakaat d’ar maro. » Joseph a zentaz heb lavaret ger ; kemeret a eure ar bugel hag he vamm, ha setu hen gantho d’ann Ejipt.\nGoude maro Herodes, ann eal a deuaz adarre da gaout Joseph enn noz, hag a lavaraz d’ezhan : « — Maro eo brema ar re a glaske lamet he vuez digant ar bugel. Savit eta, ha distroit ganthan ha gant he vamm da vro israel. » Joseph a zavaz var ann heur, a gemeraz ar bugel hag he vamm, hag a zistroaz gantho da gear Nazareth er Galilee.\nJezuz ha Mari a ioa kustumm da vont bep bloaz da Jerusalem da c’houeliou Pask. Pa oue deuet ar Mabik Jezuz d’ann oad a zaouzek vloaz, e kaschont anezhan gantho. Hogen, da fin ar goueliou, ar Mabik Jezuz a jomaz e Jerusalem var ho lerc’h, ha Joseph ha Mari ne c’houient dare. Kredi a reant edo gant unan bennag euz ho c’herent pe ho anaoudeien ; rak ann holl a glaske he gaout da goumpagnoun. Pebez enkrez eta, pebez nec’hamant, pebez anken, pa remerkchont n’edo ket! Mes ive pebez joa ha pebez levenez pa her c’havchont goudeze enn templ o tisput ouz ann doktored.\nAr mabik Jezuz a zistroaz raktal da Nazareth gant ar Verc’hez ha sant Joseph hag eno, eme ar Skritur Sakr, e tremene he amzer o senti outho. Netra ne ziskouez guelloc’h mirit sant Joseph hag ar c’halloud en deuz brema enn env eged ar c’homzou-ze : « Jezuz a zente outhan. » O gloar heb he far ! Jezuz a zente ouz Joseph evel ma sente ouz Mari, egiz pa vije bet ive mab da Joseph evel ma’z oa e guirionez mab da Vari.\nAr Skritur Sakr ne verk netra ken d’eomp divar benn sant Joseph. Kredi a reer e varvaz epad m’edo c’hoaz hor Zalver e Nazareth. Bez’en devoue eta ann eur da vervel etre divreac’h Jezuz ha Mari, hag abalamour da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/208&oldid=137391 »


Pajenn:Catechis, 1817.djvu/249 - Wikimammenn\nG. Pegouls e-màn an obligation vrassàn da gommuniàn ?\nR. Da Basq hac en danger ar maro.\nAr c’horfo a dle bezàn voar yun, propr ha modest, ar brassàn respet peintet voar on zall. Pa recever an hosti sacr, an teod a dle bezàn voar ar c’heus iselàn, ar gueno un tamic digor ; mar stag an hosti sacr ous ar staon, e tleer en distaga ep troubl, doucic gant bec an teod evit en avali. Ar yun evit ar Communion a gommanç\nAdtapet diwar « https://br.wikisource.org/w/index.php?title=Pajenn:Catechis,_1817.djvu/249&oldid=118146 »


Les écrits du défi - 4ème partie (67 à 75)\n4 - Skridoù an difi - Pedervet lodenn (67 da 75)\n67 - Lidoù miz Meurzh\nAr gwennidelled 'lar : ur miz breton eo.\nLaboused all a gan : miz ar varzhed eo.\nMerc'hedigoù 'hiboud : evit deiz ar vaouez\nPetra 'peus graet da vat, ha savet 'peus da vouez ?\nDigarezit plac'hed n'on ket ur paotr disi\nPa sav ar sev er gwez hag ar gwad em gwizhi,\nTapoud a ran ur bic hag ur banne whisky\nEvit kaout kouraj ha bezañ dizoursi.\nNeuze diwar ma dorn – na diaes a-wechoù !\nBrezhoneg leiz ma beg, e skrivan linennoù\nD'ur vrezhonegerez a-dreñv ur maskl kuzhet.\nAn aotroù Prosper Proux a bedan diehan\nEvit kavout awen ha pellaad ma foan.\nGant ma plijo dezhi ma fozioù entanet !\n(Kevret delwenn Prosper Roux e Gwerliskin)\n68 - Trouz ar mor\nKlevet 'peus ar mintin-mañ\nTrouz ar mor o tihunañ\nKlevet 'peus en noz-mañ\nTrouz ar mor oc’h en em ledañ\nKlevet a rit noz-deiz\nTrouz ar mor o vont a-zehou hag a-gleiz\nKlevet a reoc’h o vuhez-pad\nTrouz ar mor oc’h ober vad\nKlevet a rafec’h da viken\nTrouz ar mor o kanañ e grevollenn\n69 - An teuz\nN'eus ket pell c'hoazh, e-pad ma oan o vale war-dro an ti on en em gavet gant ur paotr kozh gwisket gant dilhad a c'hiz kozh. Boutoù-koad gant torchoù foen, paltok ha bragez voulouz, boned du.\nNec'het a-walc'h en doa lakaet ac'hanon gant e zilhad, e vod d'en em zalc'her, e bouez-mouezh, kavout a rae din e anavezen anezhañ.\nAn heol a oa tost da vont da guzhat ha ne oa ket re sklaer ken. An den a chome pell a-walc'h ouzhin. Ne welen ket mat e fas.\nHag e lavaras din: « Ganet on amañ ha ne anavezan netra ebet ken ».\nRespont a raen dezhañ: « N'eo ket poent meurlarjez ha n'em eus ket c'hoant farsal ».\n« Selaou va faotr, emezañ, ne glaskan ket farsal. Deuet on en-dro abaoe un nebeut amzer. Hag e c'hellan lavaret an dra-mañ dit. Ar bed e-lec'h ma 'm eus bevet zo aet da get. Kavet em eus an ti, nemet ne oa loen ebet war e dro, na yer, na kezeg, na saout, na laboused gouez. Ar parkeier ne vezont ket anavezet ken. Pelec'h emañ ar c'hleuzioù, ar c’hirzhier ? ».\nNec'het-mik e c'houlennis digantañ: « Met piv oc’h-c'hwi? ».\nMont a rae atav war-raok, hep respont.\n« Gwelet em eus sacherien hag ousthilhoù bras spontus er parkeier. Dreist-holl em eus gwelet ur sacher bras o treiñ douar ha ne oa lapous bet war e lerc'h. Spontus eo! N'eus buhez ebet ken en douar-se! An douar ne harpo ket pell ken, mont a raio gant an avel pe gant an dour beuz. Lavaret a ran dit, an douar zo re gozh evit ma vefe graet goap outañ. War an hent fall emaoc'h ».\nAon a oa krog ennon. Ouzhpenn e oa deuet an noz ha ne welen ket an den ken. Ur paz a raen war-raok. Ne oa den ebet ken. N’em boa ket gellet mont pell koulskoude. Kaer em boa furchal n’em eus kavet roud ebet anezhañ.\nPiv ‘oa ? Ne c'hellen ket gouzout. Koulskoude em boa anavezet anezhañ...\n70 - Tour kastell penhoat\nKlevet em eus ar barr-avel\nO c’hwezhañ 'barzh tour ar c’hastell\nGwelet em eus eur pechan maen\nO kouezhañ pounner war eun drezenn\nPa oant o sevel dreuz ar c’hoat\nKae-ta kae-ta ho\nDa welet dismantroù Penhoat\nKlevet em eus aze eur mouezh\nDeuet euz an tu-hont d’ar bez\nEur gwerzh o kontañ ouel ha gwad\nDeuet an dour 'barzh va zaoulagad\nDa vuhez zo 'vel eur valafenn\nAn amzer teu buan da zispenn\nDa yaouankiz zo tost ha pell\nAr vilin vras a dro he c'hrufell\nEur bugelig oa o c’hoarzhin:\nMouezh ha telenn 'barzh Myrzinn\nkontañ din an amzer da zont\nEur vuhez 'vefe hep droug na spont\nDa welet dismantrou Penhoat\nKae-ta dillo dillo\n71 - ARGOL, bro va c'havell\nE penn Breiz-Izel e anvezan\nEur gêrig vrao ha dudius\nArgol eo, gant kement a garan\nHe mêzioù glas, he mor trouzus\nHe roc'hoù bras, he avelioù gouez\nHag a stok warno gant kounnar\nAnvez' a ran an êzenn ken fresk\nA ra dezhi pokoù dispar\nAnvez' a ran he bleunioù brug ruz\nA zo 'vel tan war ar c'hleuzioù\nHe lann hag he balan ken frondus\nHe menhir kreiz ar mêzioù\nKlevout a ran, na pegen plijus\nTrouz ar Stêr-Aon, kichen ar vil\nKlevout a ran son an angelus\nPa sav an heol diouzh ar mintin\nAnvez' a ran an tiegezhioù\nKousket ken brao kreiz ar glaster\nAn toennoù kozh hag ar mogerioù\nMelenet holl gant an amzer\nVa ilizig, he zour dantelez\nA zo dispar kreiz ar vered\nHag ar volz kaer, e mein benerez\nNetra kaeroc'h n’heller gwelet\n72 - Mintin hañv\nEmañ an eur kaer abred\nRuziet gant an heol\nE tre brumenn an nevez-amzer\nE tigor delioù al liorzh\nDigor a ran didrouz\nGouloù sklaer a zo, ha 'barzh\nAr mintin roz,\nE vefe kredet o welet aour.\nAn amzer a zo kaer\nAl laboused a gan sklaer\nAn douar a zo klouar\nMet n'eo ket c’hoazh an hañv tomm\nMeurzh a lavar da labous " kanañ "\nEbrel a lavar d’ar fleurenn " digor "\nDemat d’an nevez-hañv\nPlijus eo selaou trouzioù an natur da vintin-vat.\n73 - Hag evit Pask : Tri vi bihan\nAr yar zu n’eus goret\nTri vi bihan o deus kavet\nTri vi bihan,\nEn paper ruz hag alaoueret\nAr mintin-se 'barzh ar solier\nTri labous bihan zo ganet\nTri labous met setu aze\nE chokolad, e oan neuze.\n74 - Chañchamant\nAtav 'meus bet dudi gand al lapoused. E 1950 e oa stank al laboused, re vihan, re vras, ur bern a veze gwelet tro-dro deomp. Setu ar vugale o doa plijadur neizhiata, da yaou pe da sul vintin.\nAr c’hoajoù, ar parkeier a oa stank gant gwrizioù, gant drez, hag ar gwez a veze diskaret bep tregont vloaz evit kaout koad d’ar siminal, pe d’ar fornell. Setu e-barzh ar c’hoajoù ar gwez ne vezent ket re huel.\nE skol ho pefe klevet « me 'meus kavet viou brini, viou sparfilli ha me oar ». Ha goude « me 'meus 20 seurt vioù », « me 'meus muioc’h evitañ ».\nKoulskoude tout ar vioù ne veze ket kemeret, ar vioù bihanañ dineizhet a veze 'vioù driskli, vioù mouilc’hi, vioù tridi, ar re se a veze niverus. Maread piged a veze ivez tro-dro deomp setu an dineizhañ a veze graet uhel e-barzh ar gwez start a-wechoù krimpal betek krec'h, rouez e veze al laboused lesket sioul. Ar vioù brini, rouesoc’h, o doa talvoudegezh. Lod zo a veze ral gwelet : vioù kezeg-koad, kaouenned, houidi, sparfilli, yer-dour ar re ze a veze o klask war o lerc’h evit eskemm gant bugale all.\nUr wech 'meus kavet 2 vi skoufled e-barzh un neizh bras, izel, ur metr hanter uhelder hepken, penaos ul lapous gouest da nijal ken huel, en em laka d’ober e neizh ken tost d’an douar, farsus.\nAr vi brasañ 'meus bet kavet gant ur mignon, ur vi kefeleg-mor, ar c'hefeleg bras pas an hini bihan, al lapous-se a ra e neizh war an douar brug, alies e-kreizig-kreiz ar Menez Are, e kostez mirdi Park an Arvorig.\nDifoupañ neizhioù a oa reizh, soñj ebet ganeomp e vefe un dra fall, kement a laboused a oa tro-dro deomp. Tout ar vugale o doa plijadur krimpal uhel evit dastum vioù e-barzh un neizh pig, ha pa veze ur vi nemetken e veze gortozet 6 devezh all evit kaout 7 vi. Ral e vefe 8 deus outo.\nA-wechoù a veze cheñchet vioù e-barzh an neizhioù, lakaet vioù pig e-barzh un neizh drask ha me oar. Kemm a veze etre neizhioù laboused bihan hag ar re vras memestra. Evit kaout meur a seurt vioù e veze savet ur vi dre spes, setu al laboused bihan ne vezent ket graet kalz a drouk deus outo. Kaout a ra din 'meus bet betek 25 /30 vi disheñvel .\nAl laboused bihan a veze stank, ar boc’hruz kirius, ar strinkerez-dour gand he lost atao o fiñval, ar pennglaou, kalz anezhe ne ouiemp ket o ano.\nAn dra-se zo aet da goll.\nBetek ar bloavezhioù 1950 / 1960 e oa stank ar c'hleuzioù, an atantchoù ivez. E-barzh pep atant e oa saout, kezeg, moc’h, yer, lapined, ha me oar. Bernioù kolo, foen, teil e pep leur, gwinizh, kerc’h, heiz, beterabez, melchen, patatez, ruta, kolza, panez, lin…er parkeier, e-touesk louzeier founnus. Al laboused a gave boued forzh pegement, memes e goan e veze avaloù, boued war ar c'hleuzioù, ar gwrizioù, bord an hentchõu e-touesk an drez, ar strouezh. Ar c'hlujiri a gave melchon d’ober o neizh war an douar. Pegen brav sellet ouzh ur c'hlujar gant 15 pe 16 bihan war e lerc’h. Marteze n'em eus ket gwelet an dra-se abaoe 50 vloaz. Ma n'eo ket trist !\nAr c'hleuzioù zo bet diskaret, war ar c'hleuzioù e oa koad, drez, spern gwenn, spern du, avaloù ha per gouez... traoù da zebriñ.\nBremañ e vez gwelet parkeier gant 10/20 devezh-arat maïz, gwinizh, leton, patatez… ne vez ket mesket an hadoù. Penaos kaout boued, greun, preñv disheñvel, kaout ur lojeiz brav, kaout ur c’horn klet d’ober un neizh. Pebezh mare !\nHag ouzhpenn n’eo ket echu, an atantchoù a gresk atao, al louzoù chimik a vez implijet alies abaoe 50 vloaz... An douar zo drailhet a-nebeudoù. Pegeit e pado evel-se ?\nDifoupañ neizhoù n'eo ket brao, koulskoude n'eo ket hon yaouankiz a zo kaoz ma 'z eo ken rouez al laboused. Ar mod da labourat an douar, ar skuilhañ louzoù zo kalz gwasoc'h. Peur e echuo an dizeur-se ?\n75 - Ar gozhni\nUn tamm skrid diwar-benn « Les mots de ma vie » (Bernard Pivot).\nKoshaat n’eo ket brav, koshaat a ro un taol revr, ma 'm bije kredet em bije lavaret ur rann galon, fall-du, poanius, euzhus, blinus, da vervel. Gwelloc’h 'meus kavet taol revr, a zo un anv-gwan nerzhus ha n’eo ket trist.\nKoshaat zo un taol revr abalamour ne vez ket roet da c’hoût peur eo bet krog, ha nebeutoc’h c'hoazh peur e echuo. Nann n'eo ket gwir e koshaomp abaoe omp ganet.\nBet on bet 'pad pell amzer, ken fresk, ken yaouank ken dudius. Brav e oan e-barzh va c'hroc’hen. Ni en em gave alouber, dic’hloaz. Ar vuhez dirak. Memes da hanter-kant vloaz e oa atao gwall vat. Memes da dri-ugent. Io io me lavar deoc’h atao e oan leun a gigennoù, leun a nerzh, leun a vennadoù, leun a c’hoant, leun a dan.\nAtao on barrek, mes siwazh, etretant 'meus gwelet sell ar re yaouank, ar wazed hag ar merc'hed, kreiz o buhez, en o c'hreñvañ tout, sellet pizh ouzhin, ne oan ket ken eus o renk, lakaet un tamm a-gostez, memes gant tud par ouzhin.\nGwelet 'meus en o daoulagad n'o doa ket ken trugarez en va c'heñver. koant int , doujus, gouest da veuleudiñ mes didruez. Hep soñjal oan erruet e-barzh oad an apartheid.\nUr wech b'ar ar metro e Pariz ur plach yaouank zo savet evit leuskel he flas din. Souezhet on bet, me gave din oan paotr a ugent vloaz atao. Gwashoc’h, n'em eus ket cheñchet soñj.\nUr wech all war-dro va seizh vloaz a daou-ugent daou gevell yaouank farsus ha plijus « Jules ha Matheo » daou vloaz pe daou vloaz hanter d'ar muiañ tout, o deus galvet ac’hanon en ur huchal « Papy ». Penaos bugale ken bihan ha ne anavezont ket kalz ac’hanon a ouie va oad. Souezhet, sebezet, mantret on bet, soñj 'mo atao eus ar mare-se.\nStourm ouzh ar gozhni zo e-giz treiñ kein dezhi, bevañ eo ar gwellañ tout e-keit ha ma pado. Nompas treiñ kein d'al labour, da bourmen, da lenn, da gas un taol fourchetez, da c’hoari koukou, da hunvreal.\nOber e zalaroù diwezhañ a zeuio abred a-walc’h, emichañs ne bado ket pell, a-raok ma teuio al lamm-chouk-a-benn diwezhañ.\nDa c’hortoz pegen brav eo ar vuhez !


Tank - Wikipedia\nUn tank Leopard 2, en arme alaman.\nUn tank, pe karr-hobregon, a zo ur c'harbed milourel hobregonet gant ur c'hanol. Savet int evit ar stourm en talbenn gant un tan kreñv, un hobregon tev, hag ur c'heflusker nerzhus evit gellet fiñval bliv en emgann.\nAr c'hentañ tank implijet en emgann, an tank Mark I saoz (poltrijet e 1916) gant an touellaozadur Solomon\nAn tankoù kentañ a voe implijet e-pad ar Brezel-bed kentañ gant lu ar Rouantelezh-Unanet e Flers (Bro-C'hall) d'ar 15 a viz Gwengolo 1916. Mennet e oa pennoù uhel al lu saoz da dreuziñ ar fozioù difenn alaman. An tankoù a-vremañ a rank gellet fiñval buan hag a zo dafaret gant armoù lies, ur c'hanol tev en un douribel a c'hell treiñ, gant mindrailherezioù hag armoù all. Kemmesk int etre ur c'harbed hobregonet kreñv (evit gwareziñ ar vourzhidi), ur c'harbed harp-tan evit an troadegiezh, un enep-tan d'ar c'hanolierezh. Dre bezañ raouiet e-serr implij rodoù e vez tu d'an tankoù fiñval war tachennoù lies dreist-holl reoù diaes evel reoù boulilhennek pe traez. An tu a zo dezho aes da dizhout lec'hioù strategiel war an dachenn emgann. An tankoù a c'hell bezañ hollbouezus e meur a zoare en emgann, kement en argadennoù gant sikour o tan kreñv pe evit an difenn dre o hobregon tev. Ne ra forzh ar roll a vez roet dezho, ar fed ma c'hellont fiñval aes a sikour kalz a sikour kalz a-fed kadoniezh brezel. Pa oant erruet war an dachenn emgann o devoa degaset ur marevezh nevez er brezel, anvet ar brezel hobregonet.\nAn tankoù a-vremañ a zo liammet gant ar re gentañ bet gwelet ur c'hantved 'zo met a zo bet gwellaet a galz, a-fed kefluskerioù, armamant ha kadoniezhoù. Dre ar gwelladennoù lies bet degaset d'an tankoù, ez eo bet liesaet o rolloù war an tachennoù emgann. Tankoù ar C'hentañ Brezel-bed a oa savet gant Bro-Saoz ha Bro-C'hall evit terriñ linennoù difenn an enebourien war Talbenn ar C'hôrnog.\nUr ger saoznek evit mirlec'h-dour eo, bet amprestet digant ar goudjarateg pe ar marateg. Implijet e voe da anv-kuzh gant lu ar Rouantelezh-Unanet pa veze o prientiñ an arm nevez-se e-pad ar Brezel-bed kentañ.\nTank eus lu ar Rouantelezh-Unanet distrujet e Bourlon, Bro-C'hall, 1918\nE meur a arme e oa bet studiet penaos sevel armoù nevez evel-se a-raok ar Brezel-bed kentañ. Gant lu ar Rouantelezh-Unanet e voe implijet da gentañ en un emgann e Flers (Bro-C'hall), d'ar 15 a viz Gwengolo 1916. Ne voent ket kavet gwall efedus ar gwechoù kentañ avat, met tamm-ha-tamm e voe ijinet tankoù efedusoc'h.\nEtre an daou vrezel-bed e voe diorroet ijinennoù nevez. E-pad an Eil Brezel-bed e oa bet an tankoù armoù a bouez bras, dreist-holl war Talbenn ar Reter, ma voe emgannoù tankoù bras etre Alamagn hag an Unaniezh Soviedel, evel da skouer Emgann Koursk e 1943. E-touez an tankoù brudetañ eus ar mare-se emañ T-34 an Arme Ruz ha Tiger I ha Panther ar Wehrmacht. Hiziv c'hoazh eo pouezus an tankoù evel armoù er brezelioù.\nIjinadenn[kemmañ | kemmañ ar vammenn]\nMennozh an tank a zo kosoc'h evit donedigezh re an XXvet kantved ar mennozh a oa bet: kaout un harp-tan fiñv evit an droadegiezh. Ar c'hefluskerioù, an hobregon, raouiañ ar c'harbed a zegasas an tank a-vremañ. Hervez mammennoù lies, ez eo Leonardo da Vinci hag H.G. Wells o defe "ijinet" mennozh an tank.\nTresadennoù gant Leonardo da Vinci er XVvet kantved a ziskouez un doare "tank" lusket gant tud, gant rodoù ha kanolioù tro-dro dezhañ.\nAdtapet diwar « https://br.wikipedia.org/w/index.php?title=Tank&oldid=1857294 »\nKemmoù diwezhañ degaset d'ar bajenn-mañ d'an 21 Du 2019, da 09:23.


Listenn darvoudennoù internet - Wikipedia\nListenn darvoudennoù internet\nAmañ e vo kavet ul listenn eus an darvoudennoù sokial ha sevenadurel a vez kavet war an Internet. Gellout a reont bezañ arroudennoù filmoù, kevezadennoù, skeudennoù, filmoùigoù rannet e-leizh pe farsadennoù. Pa zeu war-wel unan eus an darvoudennoù en em led buan dre ar bed ha dre ar broioù, buanoc'h evit na vefe dre ar genoù nemeteken.\nBruderezh ha produioù[kemmañ | kemmañ ar vammenn]\nBeanie Babies – Ar Beanie Babies a vez lakaet war-raok evel ar c'hentañ darvoudenn dre an Internet er bloavezh 1995.\nKevezadennoù[kemmañ | kemmañ ar vammenn]\nKevezadennoù lies a vez adkavet war an Internet. A-vras e vez tud oc'h en em filmañ o klask seveniñ un obererezh farsus pe zañjerus. Ar video a vez eskemmet dre ar rouedadoù sokial, tud all a glask adober an obererezh.\nUr gevezadeg ma vez debret ar buanañ ar gwellañ div vananezenn ha goude-se e vez evet Sprite hep richetiñ. Sañset e vefe dibosubl d'ar c'horf koazhañ an daou war un dro.\nEmstrinkañ dour tomm-berv war ar c'horf. Lod tud zo bet gloazet don pe lazhet. \nKevezadeg evit harpañ obererezhioù ar mad. Un den a zibab (tags) tri a dud war ar rouedadoù sokial ; ar re-se a rank paeañ 100 dollar d'ur gevredigezh pe emstrinkañ gant ur sailhad dour sklas pe skorn. Ret eo en ober en ur filmañ ha reiñ ur sammadig arc'hant memestra. Ur wech sevenet ar gevezadenn e rankont dibab tri den all evit ar memes obererezh. Tud brudet ar rouedadoù sokial o deus kemeret perzh, ar pezh en deus degaset brud d'ar gevezadeg-se.\n↑ (fr) Sud-Ouest, 14/07/2007\nAdtapet diwar « https://br.wikipedia.org/w/index.php?title=Listenn_darvoudennoù_internet&oldid=1795072 »\nKemmoù diwezhañ degaset d'ar bajenn-mañ d'an 20 Mae 2018, da 18:17.


Hip hop : diforc'h etre ar stummoù - Wikipedia\nHip hop : diforc'h etre ar stummoù\nHip hop (kemmañ)\nStumm eus an 23 Eos 2020 da 12:49\n33 okted ouzhpennet , 1 bloaz zo\nStumm eus an 16 Mez 2014 da 00:03 (kemmañ)\nBrezfunk (kaozeal | degasadennoù)\nStumm eus an 23 Eos 2020 da 12:49 (kemmañ) (dizober)\n[[skeudenn:Hip hop.jpg|thumb|350px|B-Boy e [[Ljubljana]] e Slovenia]]▼\nUl luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]]. Pa gomzer eus hip hop e vez alies anv eus ar sonerezh hip hop, met n'eo ket nemet an dra-mañ, meur a zoare arz a zo estregeti e-barzh ar sevenadur-mañ : an dañs ([[breakdance]]), ar [[graffiti]], an deejaying ([[disk-jockey]]), hag elfennoù all c'hoazh. Tennañ a ra e orin an hip hop eus [[ghetto]]ioù du New York. Ledañ a reas er vro a-bezh hag er bed betek dont da vezañ bremañ ur sevenadur kêr a-bouezh.▼\nUl luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]].\n▲Ul luskad sevenadurel hag arzel eo an '''hip hop''', deuet war wel er bloavezhioù 1970 er [[Bronx|South Bronx]] e [[New York]]. Pa gomzer eus hip hop e vez alies anv eus ar sonerezh hip hop, met n'eo ket nemet an dra-mañ, meur a zoare arz a zo estregeti e-barzh ar sevenadur-mañ : an dañs ([[breakdance]]), ar [[graffitigrafiti]], an deejaying ([[disk-jockey]]), hag elfennoù all c'hoazh. Tennañ a ra e orin an hip hop e orin eus [[ghetto]]ioù du New York. Ledañ a reas er vro a-bezh hag er bed betek dont da vezañ bremañ ur sevenadur kêr a-bouezh.\nAr sonerezh hip hop a vez alies anvet [[rap]], met ar rap a zo un doare da ganañ en ur pouezhañ war ar gerioù, gizh ar MCing. Ar sonerezh hip hop a zo stummoù liesseurt enni : "beatoù" an DJ ([[Disc Jockey]]), pe ritmoù an MC ([[Master of Ceremony]]), a zo graet [[slam]] anezho. Kaoz zo eus "sonerezh hip-hop" pa reer gant un DJ pe ur beatboxer hag unan pe meur a MC.\n▲[[skeudenn:Hip hop.jpg|thumb|350px|B-Boy e [[Ljubljana]] e Slovenia]]\nTout an doareoù arz-mañ a oa anezho a-raok an hip hop met un dro-spered a ziwanas anezho, dibar e godoù : ur filozofiezh, emzalc'hioù, ar stil d'en em wiskañ, sevenadurioù kêr.\n=== Pennadoù liammet gant an hip hop ===\n* [[Low bap]]\n=== RapperRaperien vrudet ===\n* [[Public Enemy]]\n* [[Snoop Dog]]\n* [[50 cent]]\nAdtapet diwar « https://br.wikipedia.org/wiki/Dibar:MobileDiff/1883627 »


Buhez ar Sent/1912/Itron-Varia Mene-Karmel - Wikimammenn\nBuhez ar Sent/1912/Itron-Varia Mene-Karmel\n◄ Herri Itron-Varia Mene-Karmel Leanezed Kompiegn ►\nC’houezekvet devez a viz Gouere\nKentan tra a ra ar vamm d’he bugel, dal ma teu war an douar-man, eo e wiskan.\nAr Skritur Zantel, evit rei d’imp da anaout pebe karante he devoa Anna evit he mab Samuel, a zesk d’imp he devoa grêt he-unan eur zaë gaer d’ezan. Ar Werc’hez Vari a reas ive eur zaë da Jezuz.\nEr bla 1314, da varo Klemant V, Kador sant Per a chomas goullo daou vla, tri miz ha seitek devez. Ar c’hardinal Jakez Osa a oa glac’haret o welet trubuilhou an Iliz, hag a bede ar Werc’hez d’o berrât. Eun nozvez, Mamm Doue a lavaras d’ezan e oa o vont da vezan hanvet da vikêl Jezuz-Krist, hag e renkje, dal ma vije azezet war Gador sant Per, embann dre ar bed holl e tennje eus ar purgator, d’ar zadorn kentan war-lerc’h o maro, ar re a vije en breuriez skapular Karmel, gant m’o dije miret o glanded, pep-hini herve e stad, ha lavaret bemde he ofis bihan, pe grêt vijil da verc’her ha da zadorn en he enor.\nAdtapet diwar « https://br.wikisource.org/w/index.php?title=Buhez_ar_Sent/1912/Itron-Varia_Mene-Karmel&oldid=37951 »\nKemmoù diwezhañ degaset d'ar bajenn-mañ d'an 29 Mez 2012, da 05:30.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brassil) (KildareStreet.com)\nResults 1-20 of 833,139 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brassil)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brassil)


Pajenn:Instructioneu santel ar er gurionnéeu principal ag er religion, 1790.djvu/220 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/220\ndougeance Doué, ne rant cas er bet meit ma reint ou labour. Miseraploh-è hoah er-ré e vehai fache guet t’ai ou doud én ou zi tud honest, tud fidel de chervige Doué de noz ha de vitin, de dostad liès d’er Sacremanteu, &c. Ne fal dehai ou dout doh ou chervige meit tud ou secourou de fal-obér, de drompein, de laireah, de fraudein, ha d’obér fal droyeu-aral. Méh em behai é conz ag er-ré e glasq ésprès tud corromplét eit ma caveint æssoh en tu de goutantein ou inclinationeu infam... Jugemand er-ré e gommand, e vou er halettan.... Hac en tourmant brassan e vou eid er-ré puissantan, é-mé er Scritur santel.\nPéhein e rér inemp d’er bedairvèt Gourhæmèn, a pe vanquér d’en deværieu hun nès merchét amen. Doué en dès grateit er vuhé éternel ér béd-hont, d’er-ré e hum aqùitt a nehai, hac, ér béd-men bénidictioneu tamporel : mæs er-ré e vanq dehai, e zou menacét ag er marhue éternel, ha liès vangeance Doué e gouéh ar nehai ag er vuhé-men.\nDOué dré er Ourhæmèn-ze e zihuèn dohemb a hum lahein ni memb, a lemel dré hun otorité propr er vuhé guet hun Nessan, hac a vout caus dehou de béhein é fæçon\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/220&oldid=128760 »


Lorenzo Hierrezuelo la O, ganet en El Caney d'ar 5 a viz Gwengolo 1907 ha marvet e La Habana d'ar 16 a viz Du 1993, a oa ur soner trova kuban, kaner ha sonaozer.\nKanañ a reas gant tri den a bouez e sonerezh Kuba.\nDiouzh e neuz e weled e oa a orin karib, an Indianed kavet en enezenn gant ar Spagnoled e deroù ar XVIvet kantved, ha lazhadeget goude. E vamm-gozh a oa eus ar bobl Ciboney. Mab ha niz e oa da sonerien, ha maget e voe en ur bed a sonerezh-pobl. Da zek vloaz e kane e Santiago de Cuba; da drizek vloaz e savas un triad gant daou vignon: hag int da La Habana. Kanañ a raent en ostalerioù ha tier tud pinvidik,.\nPa zistroas an daou vignon all da Oriente, en em gavas Lorenzo gant María Teresa Vera, hag e 1937 e stagas da ganañ ganti.\nGoude e kanas gant Compay Segundo (anv-micher Francisco Repilado), en daouad Los Compadres; pa'z eas Repilado kuit e viras anv an daouad da ganañ gant e vreur Reinaldo Hierrezuelo, lesanvet Rey Caney.\nE c'hoar Caridad Hierrezuelo a oa kanerez guaracha .\nLos Compadres a reas troiadoù e broioù Kreisteizamerika, ha tri bloaz e chomjont e Perou.\nGoude berzh ar film Buena Vista Social Club, ma ne oa lec'h ebet evitañ, e krouas Lorenzo ar Vieja Trova Santiaguera.\nUr bern sonioù en deus savet, koulz bolero evel guaracha, evel Barbarita tiene novio, Cantando mi son yo me muero, Caña quema, Culpable no soy, El hule de Tomasita, Ese palo tiene jutía, Mal tiempo, Mi son oriental, Rita la caimana, Sarandonga.\nAdtapet diwar « https://br.wikipedia.org/w/index.php?title=Lorenzo_Hierrezuelo&oldid=1976709 »


DLC pe DownLoadable Content zo ouzhpennadurioù a c'haller pellgargañ hervez lezenn en ur meziant diaz. Koustus pe zigoust e c'hellont bezañ..\nDarn eus an DLC a gaver e bed ar c'hoarioù video. Dre an Internet e vezont pellgarget. Evit o frenañ e c'heller implij ur gartenn bank, ur gont Paypal, pe dre eskemmañ poentoù bet gounezet dre prenañ dafar c'hoari pe c'hoazh dre hanterenn arc'hant elektronek evel ar Funds evit ar c'hoari enlinenn Battlefield play4free.\nAn DLC a c'heller kavout war urzhiataer, konsolennoù c'hoarioù video, pellgomzerioù hezoug.\n1 DLC ar c'hoarioù video\n2 Droug ar c'hoarierien war an DLC\n3 An DLC a-enep ar pellgargañ dilezenn\n4 Skouerioù DLC\nDLC ar c'hoarioù video[kemmañ | kemmañ ar vammenn]\nAn DLC a servij da rastellañ arc'hant ouzhpenn d'ur c'hoari video hep ma goustfe ker d'ur studio c'hoarioù video. Embannet e vez ur c'hoari e stad echu ha gwerzhet, goude-se e vez lakaet ouzhpennadurioù e gwerzh a-benn lakaat ar c'hoarierien da zonaat o implij eus ar c'hoari diaz.\nC'hoarioù video digoust da c'hoari war an Internet a c'hell bezañ ur vammenn arc'hant dre ma vez lakaet lod DLC e gwerzh dre bellgargañ.\nA-wechoù e vez an DLC un doare da zigareziñ a-berzh ur studio c'hoarioù pa vez bet embannet ur c'hoari gant re a fazioù ennañ : da skouer, profet gant Ubisoft eo bet an DLC evit Dead Kings.\nDroug ar c'hoarierien war an DLC[kemmañ | kemmañ ar vammenn]\nLod DLC a vez kelaouet o embannadur a-raok ma vefe lakaet ar c'hoari diaz e gwerzh, ar pezh a dalvez ez eo an DLC-se ul lodenn eus ar c'hoari diaz bet tennet a-raok e embannadur.\nEvit ar c'hoarioù digoust war an Internet e kaver lod DLC da brenañ evit mont buanoc'h a-dreuz liveoù ar c'hoari dre brenañ armoù gwelloc'h, karbedoù hag all. Evel-se e vezer rediet muioc'h-mui da brenañ lod DLC evit bezañ efedus er c'hoari, an hent digoust o vezañ touellus un tamm. Ar c'hoari Battlefield play4free a zo ur skouer anat d'ar strategiezh kenwerzhel-se da geñver un diaz c'hoari enlinenn digoust.\nAr c'hoari video Star Wars : Battlefront II (doare 2017), o vezañ un adkemer eus an heulienn c'hoarioù Star Wars : Battlefront gant ar studio EA Games a laka bed ar c'hoarierien da fuloriñ. A-raok ma vefe embannet ar c'hoari e vez dija kaoz eus embann lod DLC, 5 anezho. Produour ar c'hoari Jesper Nielsen a zo bet rediet da embann un destenn ofisiel evit talañ ouzh an dagadennoù tra ma vije bet danvez an DLC-se ul lod eus ar c'hoari diaz tennet .\nAn DLC a-enep ar pellgargañ dilezenn[kemmañ | kemmañ ar vammenn]\nEvit stourm a-enep ar pellgargañ c'hoarioù dilezenn e vez roet muioc'h-mui a godoù d'ar c'hoarierien pa brenont pe rakprenont ur c'hoari nevez. Evel-se e vez broudet ar c'hoarierien da brenañ c'hoarioù evit kaout dafar ouzhpenn na c'heller ket kaout dre ur bellgargardenn dilezenn.\nSkouerioù DLC[kemmañ | kemmañ ar vammenn]\nE Battlefield: Bad Company 2 e c'heller prenañ ar Battlefield Bad Company 2: SPECACT Kit Upgrade pe an hini dre klasoù soudard evit kaout armoù ha dilhad disheñvel diouzh re ar c'hoarierien all. Gallout a reer ivez prenañ un DLC evit kaout liveoù c'hoari disheñvel, evel ar mod Onslaught ("Argad")\nDLC da bellgargañ\nAdtapet diwar « https://br.wikipedia.org/w/index.php?title=DLC&oldid=1857286 »\nTermenaoueg ar c'hoarioù video\nTermenaoueg an urzhiataer


Lec'hiadur Saint-Sever-Calvados en Arondisamant Vire\nKanton Saint-Sever-Calvados (pennlec'h)\nKod INSEE 14658\nMaer Jean-Pierre Nourry\nGorread 27,92 km²\nLed 48° 50' 28" Norzh\nHed 01° 02' 47" Kornôg\nUhelder bihanañ 144 m\nUhelder brasañ 350 m\nPoblañs hep kontoù doubl 1 368 (2010)\nStankter 49 a./km²\nLec'hienn ar gumun Saint-Sever-Calvados\nSaint-Sever-Calvados a oa ur gêriadenn hag ur gumun eus departamant Calvados e Bro-C'hall. Pennlec'h kanton Saint-Sever-Calvados e oa betek 2015.\n1.1 Xvet kantved\n1.2 XVIIIvet kantved\n2.1 Eil brezel-bed\n12 Notennoù ha dave\nKrouet e voe abati Sainte Marie et Saint-Sever gant Richard Goz hag e vab Hugues le Loup.\n1889: ouzhpennet e voe Calvados ouzh anv ar gumun abalamour d'ar gumun anvet Saint-Sever ivez e departamant Landes e Bro-C'hall.\nd'ar 4 a viz Eost e voe bombezet Saint-Sever ha dieubet e voe gant 28vet Rannlu Troadegiezh SUAat o vont tre er vourc'h da 6 eur beure, heuliet gant tankoù an 2vet Rannlu Hobregonet "Hell on wheels";\nseizh den nann-soudard a varvas e Saint-Sever abalamour d'ar brezel, tri anezhe e miz Even, ar re all e miz Eost.\nIliz katolik Intron-Varia Sant Sever, XIIIvet kantved, bet savet e-lec'h un iliz romanek a-gent; ul lodenn a oa gant ar venec'h, ul lodenn all a oa d'ar barrez, met distrujet e voe e penn-kentañ an XIXvet kantved, setu perak eo dispartiet ar c'hloc'hdi, bet savet e dibenn an XVIIIvet kantved, eus an nev a chom,; en iliz ez eus meur a draenn rummet.\nAr maerdi, XVIIvet kantved, er savadurioù implijet gwechall gant ar venec'h.\nMoudenn-gastell ar c'hastell kozh, rummet.\nChapel an Ermitage, XVII kantved, e Koad Saint-Sever, gant traouennoù rummet enni.\nPeulvanig an 2vet Rannlu Hobregonet SUAat "Hell on wheels" bet marvet e miz Eost 1944 evit dieubiñ Sant-Sever.\nBezioù ar C'hommonwealth e bered ar gumun: Saint-Sever Communal Cemetery:\nNijourion e oant er Royal Air Force. Mervel a rejont e-pad an Eil brezel-bed. Pemp anezhe a varvas d'an 13 a viz Ebrel 1941, er 149vet Skwadrenn e oant; an hini all a varvas d'an 10 a viz Ebrel 1943, er 197vet Skwadrenn e oa.\nEienniñ a ra ar stêrioù Brévogne ha Sienne e koad Sant-Sever.\nAn ti-gar gwelet ag an diavaez\nDigoret e voe an ti-gar e 1870 war al linenn etre Agentan ha Granville. Ne vez ket implijet ar savadur ken, an trenioù a harz neoazh.\nMeurzh 2008 → bremañ Jean-Pierre Nourry Renour ti-post\nMeurzh 2001 Meurzh 2008 Claude Leménorel Penn embregerezh\nEven 1995 Meurzh 2001 Hervé Chareton Noter\nMeurzh 1989 Even 1995 Victor Laporte Noter\n↑ André Laroze, Saint-Sever et son abbaye, Villedieu-les-Poêles, 2007, pajenn 6\n↑ 2,0 ha2,1 Normandie 44 - La Mémoire\n↑ 6,0 ha6,1 Diellaoueg Palissy\n↑ PA00111722 Diellaoueg Mérimée\nAdtapet diwar « https://br.wikipedia.org/w/index.php?title=Saint-Sever-Calvados&oldid=1987748 »\nKemmoù diwezhañ degaset d'ar bajenn-mañ d'an 23 Ebr 2022, da 15:42.


Amos Sawyer (ganet d'ar 15 a viz Even 1945 - 17 C'hwe 2022) a oa ur politikour liberian, bet e penn ar Stad er bloavezhioù 1990.\nUr brezel diabarzh a oa tarzhet e Liberia e 1990 ha d'an 9 a viz Gwengolo e voe lazhet ar prezidant Samuel Doe. Sawyer a voe neuze lakaet da brezidant en etrekarg d'an 22 a viz Du evit ur bloaz. Astennet e voe e respetad evit 4 bloaz e-pad ar brezel a dalc'he d'ober e reuz er vro. D'ar 7 a viz Meurzh 1994 e rankas lakaat un termen d'e garg, hervez an argerzh peoc'h lakaet e plas.\nAdtapet diwar « https://br.wikipedia.org/w/index.php?title=Amos_Sawyer&oldid=1963096 »\nKemmoù diwezhañ degaset d'ar bajenn-mañ d'an 17 C'hwe 2022, da 16:30.


blazet mat - Wikeriadur\n1.2 Troienn anv-gwan\nDiwar an anv-gwan-verb blazet hag an adverb mat.\nblazet mat /blazedˈmɑːt/\nZo ur blaz mat dezhañ\nNe lavaran ket, eur gaou nevez, rag ho geier a zo coz evel an douar, moeltret, louet, brein, ho geier a ioa bet tolet pell a voa e poull an ancounac'h, hag eno ez eont adarre d'ho zenna a douez al lec'hit fleriuz evit ho stleper, evel traou fresk ha blazet mad, oc'h ginou ar re zo diskiant avoalc'h evit ho zilaou. — (Goulven Morvan, Kemper, 30 Ebrel 1870, Feiz ha Breiz niv. 274, 1870, p. 97a.)\nSoner ebet ne gavas re-hir an amzer : darn a stagas da blac'heta, darn all a rae bemdeiz ur reorad, ha netra aesoc'h evit an neb en deveze darempred gant tud ar gêrbenn, rak plijout a rae d'ar re-mañ o bannac'h, ha pa veze huchet warnoc'h Skold ! en ur sevel d'ho yec'hed ur werenn d'an nec'h, e veze ret deoc'h lonkañ en un alanad forzh petra 'veze diskennet deoc'h, bier, gwin, pe hini-kreñv ar vro, un dra n'eo ket gwell vlazet mat, met nerzh a zo ennañ, pa lavaran. — (Jarl Priel, Va Zammig Buhez, Al Liamm, 1954, p. 165.)\nSetu amañ ur meuz hag a zo blazet mat. — (Jules Gros, Le trésor du breton parlé Deuxième Partie, 1970, p. 51.)\ngalleg : qui a bon goût (fr)\nAdtapet diwar « https://br.wiktionary.org/w/index.php?title=blazet_mat&oldid=310023 »\nKemmoù diwezhañ degaset d'ar bajenn-mañ d'an 20 Gen 2021, da 16:43.


Buhez ar Sent/1837/Eustaas - Wikimammenn\nBuhez ar Sent/1837/Eustaas\n◄ Gontran Eustaas Yan Climaaq ►\nAn navet-var-nuguent a viz Meurs.\nSANT EUSTAAS, ABAD.\nAr Sant-mâ e voe ganet e Bourgoign hac instruet gant Sant Miet, Yontr dezàn hac Escop eus ar Guær a Langr.\nEn ur ober reflexion var an dangerou a gaver er bed, e quemeras ar resolution da vont da glasq er Solitud ur plaç suroc’h evit ober e silvidiguez, hac, en ur renonç d’e oll vadou ha d’an esperançou caër, a elle caout, en em dennas e Gouent Luxeu, evit beva dindan direction Sant Colomban, Abad en amser-ze. Biscoas Disquibl na reas muy a enor d’e Væstr. E aquet evit ar beden, e ardor evit ar binigen, e fidelite da viret an oll reglennou a reas ma voe consideret a neuse evel ur squêr a beffection.\nAr Rouanes Brunho o veza chasseet Sant Colomban eus e Gouent, abalamour m’en devoa represantet dezi gant ul liberte santel ur faut e devoa græt, Sant Eustaas, o velet an danger a oa o chom eno, en em dennas gant Sant Gall var douar ar Roue a Austrasii. pehini o c’hemeras dindan e brotection. Sant Colomban, o veza clevet an diguemer-mad a oa bet graet dezo, a yeas ive d’y evit beva assambies gant-o.\nAn istim a ree ar Prinç-se eus an daou Zisquibl a reas dezâ receo gant joa ha gant carantez o Mæstr, da behini e roas da choas ar plaç a blicheze gantâ en e Rouantelez. Sant Colomban a recevas an offr eus ar Prinç, hac a savas ur Gouent nevez. O veza bet avertisset penaus e voa sesiet Couent Luxeu, ha penaus an oll Religiuset, pere a edo chomet eno, a oa e danger da veza chasseet, ec’his ma voa-èn bet e-unan, e cassas dy Sant Eustaas e qualite a Abad. Ar Sant-mâ, dre e zouçder ha dre e furnez, a lequeas ar peoc’h hac a obtenas liberte da chom er Gouent gant e oll Religiuset.\nE guenta sourci a voe da ober miret an oll Reglamant a oa bet instituet gant Sant Colomban. Eguis e exempl a instruet muy c’hoas evit e gomsou, e voe guelet souden ur fervor vras etouez an oll Religiuset. E garantez dreist-ordinal evit e vreudeur, ar sourci bras en devoa da bourvei d’o ezomou spirituel ha corporel, an douçder gant pehini o gouarne, quemense-oll, gant un aer a santelez a vihe remerquet en e oll actionou, a c’houneas dezàn calonou an oll, hac a zougas queit ar brud eus a Gouent Luxeo ma teue tud a bea-tu evit en em lacaat dindan direction an Abad santel, en hevelep fæçoun ma en devoe ar gonsolation da gaout assambles en e Gouent c’huec’h cant Religius devot ha vertuzus meurbet, etouez pere e conter Sant Caignou pehini a voe goudese Escop eus ar Guær a Laon, Sanl Omer Escop a Derouên, Sant Æchar eus a Noyon, hac un nombr bras a re all eus a bere ar milit hac ar santelez a ra gloar ha curunen Sant Eustaas. Beza en devoe c’hoas ar gonsolation gaër da velet ha da glevet hep heana, en e Gouent, cana an Ofiç divin, dre ar fervor eus ar c’huec’h cant Religius-se, pere oc’h en em sevel bepred an eil rum goude eguile, a gane heb discontinui nos ha deiz meuleudiou an Autrou Doue, hac a denne ar venedictionou eus an Eê var an oll bobl.\nErfin ar Sant-mâ, eus a behini ar vuez a oa un Oræsoun casi continuel, a varvas er bloas 625, oaget var-dro tri-uguent vloaz.\nAn Abed santel-mâ, pehini a oa carguet eus a c’huec’h cant Religius, a gave c’hoas amser avoalc’h evit ober Oræsoun, en deiz hac en nos, hac a gonserve bepret ur speret interior e creiz e oll labour hac e oll sourci. Ha red eo e teue ar sourci hon eus eus ar re-all da ober deomp en em ancounec’haat hon-unan ? Ha ret eo e teufe un affer dister da occupi hor speret, bete ober deomp coll an attention requis en hor pedennou ?\nMa vemp fidel da ober un usaich mad eus an amser, e cafemp amser avoalc’h evit renta da Zoue ar pez a dleomp dezàn hac evit ober hon oll afferiou ha labourou, pere o devezo atau un issu eürussoc’h pa dennint varneza benediction an Autrou-Doue, dre ar beden ha dre an euvrou mad.\nEil Reflexion. Sant Eustaas ha c’huec’h cant Religius en ur memes Couent a gundue ur vuez fervant ha santel meurbet : an exemplou caër a ree an eil d’eguile a roe dezo ur gouraich vras da avanç bemdez muy-oc’h-muy en hent eus ar berfection.\nComprenomp peguement a nerz en deus an exempl vad, ha peguer guir eo penaus e vever santelamant pa en em guever gant tud santel. Peguen important eo eta frecanti compaignunez vad ! Pebes avantaich, pebes profit chom en un ty e pehini ez eus un urz vad ha tud a zougeanç Doue !\nAdtapet diwar « https://br.wikisource.org/w/index.php?title=Buhez_ar_Sent/1837/Eustaas&oldid=61910 »\nKemmoù diwezhañ degaset d'ar bajenn-mañ d'an 25 C'hwe 2014, da 13:53.


Der Krieg - Wikipedia\nAn daolenn Der Krieg gant Otto Dix (1891–1969)\nDer Krieg ("Ar Brezel"), anvet raloc'h Dresden War Triptych, zo un deirzaolenn (gant ur predella ) gant al livour alaman Otto Dix. Ar stumm hag aozadur an daolenn zo deuet eus teirzaolennoù arz relijiel an Azginivelezh.\nE 1929 e voe boulc'het al livadur, hag echuet e 1932. Bez' ez eo bet lakaet da arvestiñ er Galerie Neue Meister e Dresden abaoe 1968. Unan eo eus labourioù peoc'hgarour niverus Dix er bloavezhioù 1920. Awenet eo bet gant eñvorennoù an aozour eus brezel ar fozioù-difenn e-pad ar C'hentañ brezel-bed.\n↑ predella : ger italianek evit komz eus rann izelañ liestaolenn ur sternaoter.\nAdtapet diwar « https://br.wikipedia.org/w/index.php?title=Der_Krieg&oldid=1833342 »\nKemmoù diwezhañ degaset d'ar bajenn-mañ d'an 11 Ebr 2019, da 10:41.


Buhez ar Zent. pages 340, 341, 342, 343. Encyclopédie Marikavel.\nEizvet devez a viz Mae\nAr Verc'h eürus Jann d'Arc\nPatronez Bro-C'hall (1) (1412-1431)\nLaude ter sanctum Dominum colamus\nSemper, ut tantse meritis patronae\nNi a gan ho meuleudi, Otrou ter gwech\nsantel, c'houi hag a zalvas ho pohl a oa\no vont da goll; dre veritou eun hevelep\nPatronez, ra vevo Bro-C'hall da virviken.\nJann d'Arc a deuas er bed en Domremy, demdost da Vaukouleur, d'ar 6 a viz genver 1412, a dud a fe hag a vue vat. 'N em gustumi reas abred diouz pep seurt labour, zoken diouz labouriou ar park. Ne oueze na lenn na skrivan. He mamm a zeskas d'ezi ar Bater, an Ave Maria hag ar Credo.\nKaret a rê an Otrou Doue, an Itron-Varia, son ar c'hleier, abalamour ma c'halvent an dud d'an iliz, ar beorien, ha meur a wech e roë he gwele d'an dremenidi hag e chome da gousket en korn an oaled. Kovez ha kommunian a rê alies; kanan ha c'hoari gant bugale e oad.\nDa drizek vla, sant Mikêl, santez Katel ha santez Mac'harit a lavaras d'ezi bezan fur hag aketus da vont d'an iliz. An èl a, roë d'ezi da c'houzout ar reuz a oa en rouantelez Frans.\nDa seitek via, ar moueziou a c'hourc'hernennas d'ezi mont, hep dale ken, da gaout Robert Baudricourt, kabiten Vaukouleur, da c'houlenn digantan he c'has davet ar roue Charlez VII a oa o chom en Chinon.\nSenti a reas.\nBaudricourt, goude bezan enebet outi eur pennad, a reas 'vel m'he doa c'hoant, hag ar vrezellourez yaouank, dilhad gwaz ganti, a 'n em lakas en hent, war eur marc'h prenet d'ezi gant Vaukouleuriz, c'houec'h den armet ouz he heul.\nEn em gavet en Chinon, ec'h anavezas ar roue, daoust n'he devoa e welet biskoaz, hag e roas da c'houzout d'ezan treo a oa pell a oa war e spered ha n'en devoa biskoaz anzavet ouz den; dre an testeniou-ze, ar roue a welas oa digaset Jann d'Arc davetan gant Doue hag e roas d'ezi eun arme.\nHa hi en hent etrezek Orleans, kalonen ar vro, kilhet gant ar Zôzon. Eur c'hleze a oa ouz he c'hoste, he devoa laket digas d'ezi eus a chapel Santez-Katel-Fierbois; ar c'hleze-ze devoa lavaret a vije kavet eno, dindan an ôter, hep m'en dije den klevet hano anezan biskoaz; eur banniel a oa en he dorn gant ar geriou-man : « Jezuz-Maria » o lufran warnezan; lavaret a rê d'he soudarded kovez o fec'hejou ha tec'hel diouz ar pec'hed.\nSeiz miz a oa e oa kilhet Orléans; en pevar devez e lakas ar Zôzon da dec'hel (8 a viz mae 1429).\nHe moueziou a c'hourc'hemennas d'ezi neuze mont da Reims gant ar roue evit ma vije sakret eno evel e dadou koz. Ne oa ket eun dra es, rak, etre Orléans ha Reims, ar vro a oa goloët gant ar Zôzon. Evit digeri hent, Jann a reas eur mug d'eze. D'an 12 a vezeven, e trec'he aneze en Jargeau; d'ar 17, harpet gant 1.200 Breizad, a zigase d'ezi Arzur Richemont, breur Yan V, duk Breiz, (1) e trec'he aneze en Beaugency. D'ar 27 a vezeven, Jann a ya eus Gien; d'an de kentan a viz gouere eman en Auxer; d'ar 15 en Châlons, d'ar 17 en Reims. Eno, Charlez VII a zo laket an eoul sakr hag ar gurunen aour war e benn. Jann, epad al lidou, a oa en e gichen, he banniel en he dorn : evel m'oa bet er boan, oa dleet d'ezi bezan en enor.\nGwerc'hez Orleans he devoa peurc'hrêt ar pez a oa bet gourc'hemennet d'ezi.\nD'ar 24 a viz mae 1430, e kouezas etre daouarn ar Vourgignoned a werzas anezi d'ar Zôzon evit 550.000 lur. Barnet en Rouan gant barnerien fallakr, e oe devet en beo, war blasen ar Marc'had-koz, d'an 30 a viz mae 1431. Arôk mervel, e pokas d'ar groaz gant teneredigez hag e lavaras :\n« Nan, nan, ma moueziou n'o deus ket tromplet ac'hanon ! »\nArôk soublan he fenn evit tremen, e youc'has hano Jezuz ken krenv ma oe klevet eus an eil penn d'egile d'ar blasen; n'he devoa ket c'hoaz ugent vla.\nEpad he frosez he devoa lavaret :\n« Arôk seiz vla aman, ar Zôzon o devo brasoc'h koll eget n'o deus bet en Orleans. Stlapet e vefont holl er-mêz eus ar Frans, nemet ar re a varvo enni. »\nAr c'homzou-ze a deuas da wir pen-da-ben, hag ar Breizad Arzur Richemont eo en devoe an enor da beur-ober labour gwerc'hez Orléans.\nPevar bla goude he maro, e lake ar roue Charlez VII d'en em glevet gant duk Bourgogn (22 a viz gwengolo 1435).\nPemp bla goude, e kemere Pariz (13 a viz ebrel 1436).\nNaontek vla goude, e helpenne ar Zôzon en Formigny (15 a viz ebrel 1450), hag e tiframme an Normandi eus adre o daouarn.\nDaou vla warn-ugent goude, Bretoned ha Gallaoued a roë eur roustad divezan da bôtred Bro-Zôz en Kastillon (17 a viz gouere 1453) : ar Fransizien a oa adarre mistri en o bro, a drugare Doue, dre skoazel Jann d'Arc hag Arzur Richemont.\nPa oe fin, evit mat, d'ar brezel etre Bro-Zôz ha Bro-C'hall, mamm Jann d'Arc ha tud Rouan a c'houlennas ma vije grêt eun dizro war he frosez. Ar pab Kalixt III a hanvas barnerien leal ha gouiziek evit kement-se. Ar re-man, d'ar 7 a viz gouere 1456, a dorras prosez 1431 hag a restôlas he enor d'ar vrezellourez yaouank ha kalonek.\nD'an 18 a viz ebrel 1909, Pi X a lakas he hano war roll an dud eürus, hag ar c'helou-ze a skuilhas dre ar Frans a-bez eul levenez dispar.\nDigitus Dei est hic : Dorn Doue a zo aze !\nEtre Bro-Zôz ha Bro-C'hall oa digor ar brezel, kant vla oa; stourmajou a veze, ha bep stourmad, Bro-C'hall a golle. Ar C'hallaoued a oa rannet en diou gostezen : an Armagnaned a-du gant ar roue, hag ar Vourgignioned a-du gant ar Zôzon.\nBro-C'hall a oa rivinet; he gwiniennou dêvet; he zrevajou drastet; soudarded Sôz a oa dre holl. Bro-C'hall a oa hualet ha pennasket; en Sant-Denez, elec'h ma veze sebeliet ar rouaned, e oad o paouez sebelian en kuz, kouls lavaret, ar roue Charlez VI, eur roue bel troet e spered (1422), ha pa oe lavaret war e ve ar beden divezan, eur youc'haden vezus evit ar C'hallaoued a dregarnas dre an iliz :\n« Bue hirr da Herri Lankastr, roue Bro-Zôz ha roue Bro-C'hall ! » Hag ar C'hallaoued n'o devoa ket rannet eur ger.\nO rouanez Izabel a werze gant he enor, he c'hurunen ha hini he mab; o roue yaouank, paour-raz, a dec'he eus Pariz hag a yee da chom da Chinon, da c'hortoz kuitat ar vro ha 'n em denn, pe er Spagn, pe er Skoz.\nAn treo a oa troet war an tu enep; ne gleved dre holl nemet klemmou, klemmou eur vro o vont da vervel.\nEn eun tol, eur youc'haden a redas skiltrus eus an eil tu d'egile d'ar rouantelez, eus an eil mene d'egile, eus an eil keriaden d'eben; eus Vaukouleur da Chinon, eus Chinon da Boitiers, eus Poitiers da Orleans, eus Orleans da Reims... Eur vroad tud a oa en he zav, leun a wad, leun a fe, leun a galon... En eun nebeut miziou, an treo a oa troet war an tu mat, ar vro he devoa kavet he bue, he nerz, he brasder, he douar.\nPiou en devoa dihunet ene ar vro ?\nAn dud desket marteze ?\nYa da ! an dud desket en Pariz o devoa karet mat plegan da roue Bro-Zôz.\nAn noblanz marteze ?\nYa da ! o klask gouzout e oant piou a dapje ar restad divezan eus galloud hag eus danve rouaned Bro-C'hall.\nAr Spered-Glan eo en devoa c'houezet war ar Frans, hag ar Frans badezet, merc'h henan ar C'hrist, a oa dihunet; ar Spered-Glan eo en devoa desket da Jann d'Arc kaout flzianz, daoust da bep tra, en amzer da zont he bro, bale, gouzanv ha mervel eviti; hag ar Frans, bleinet gant gwerc'hez Orleans, he devoa stourmet, ha Doue en devoa roët d'ezi ar gonid.\n(1) (p. 340) Ar gouel-man a ve grêt en Iliz d'ar zul war-lerc'h ar Yaou-Bask. Er bla 1910 eo bet grêt ar c'hentari. hag ar zul war-lerc'h ar Yaou-Bask a zigouezas neuze d'an 8 a viz mae.\n(1) (p. 341) Breiz, neuze c'hoaz, a oa distag diouz Bro-C'hall.\nHe duk, an ôtrou Yan V, a gare kalz Jann d'Arc. Pa glevas he devoa sovetaet Orleans, e kasas e govezour, an tad Milbeau, da girmig d'ezi e c'hourc'hemennou.\nDivezatoc'h, e kasas an ôtrou Rostrenen da gaout Charlez VII hag e kinnigas da Jann eur c'hour-gleze ha meur a goublad kezek eus ar re wellan a oa en Breiz.\nArzur Richemont (1393-1458), breur Yan V, d'e zaou vla warn-ugent, a oa o stourm gant ar C'hallaoued ouz ar Zôzon hag a oe grêt prizonier en Azincourt (1415). N'hellas kaout e gabestr nemet seiz vla goude-ze. D'ar 7 a viz meurz 1425, Charlez VII hen greas konnetabl; adalek neuze, en em lakas gant aked da adsevel ar Frans, en eur rei galloud Charlez VII da anaout hag en eur ober d'ar Zôzon tec'hel.\nGwasan oa, en devoa eun enebour en lez Charlez VII, an tostenner Jorj de la Tremouille. Heman reas kement war ar roue ma renkas ar c'honnetabl en em denn.\nMes pa glevas hano eus Jann d'Arc, e savas dustu eun arme a 1.200 Breizad da vont da rei harp d'ezi ouz ar Zôzon.\nEn Beaugency, d'ar 16 a viz mae 1429, en em gavas Arzur hag ar Vretoned gant gwerc'hez Orleans.\nO c'houzout ne oa ket arru mat gant ar roue, Jann a oa nec'het, o klask gouzout petra d'ober en e genver.\nAr c'honnetabl a dostaas outi :\n« Jann, emezan, lavaret zo d'in ho poa c'hoant kerzet warnon. Me n'ouzon ket pe e teuet en hano Doue pe en hano an diaoul; mes ma teuet en hano Doue, n'am eus aon ebet ouzoc'h, rak Doue a oar ma mennoz, ha ma teuet en hano an diaoul, ho toujan nebeutoc'h c'hoaz. »\nAr c'homzou didroïdel-ze a lakas Jann d'Arc da vezan laouen ouz Arzur hag e Vretoned. An ofiserien gall a oa endro d'ezi a zigemeras Richemont gant youc'hadennou a levenez. Jann a lammas diwar he marc'h, Richemont a reas evelti; pokat a reas d'e dreid hag adalek neuze e oent mignoned vras.\nErmit, (VIet kantved)\nEn de-man, e rêr c'hoaz gouel sant Yunet, bet abad dindan sant Gwennole, en abati Landevennek, ha galvet e " vreur. " Evel kalz a venec'h-all hag a blije d'eze bevan o-unan-penn gant Doue, Yunet en em dennas en eur peniti elec'h eman breman Kastelin.\nAr gèr-man he deus e gemeret da batron. Patron eo ive, en Bro-Treger, da barouz Pluzunet.


Léon M'ba (9 a viz C'hwevrer 1902 - 27 a viz Du 1967) a oa ur politikour gabonat, bet prezidant kentañ ar vro goude an dizalc'hiezh e 1960.\nDilennet e voe da vaer Libreville e 1956 ha bloaz goude e oa besprezidant Kuzul ar gouarnamant. Ne voe ket asantet gant ar jeneral Charles de Gaulle lakaat Gabon da vezañ un departamant gall evel m'en doa c'hoant M'ba ha dizalc'hiezh ar vro a voe embannet e 1960 daoust na oa ket Léon M'ba tomm ouzh ar mennozh-se.\nA-raok dizalc'hiezh Gabon zoken e krogas Léon M'ba da herzel e eneberien bolitikel, prientiñ an dilennadeg da zont ha lakaat e plas un azeulerezh ouzh e hinienn. Dilennet e voe da brezidant kentañ ar vro e 1961 hag ur Vonreizh a voe savet evit reiñ an darn vrasañ eus ar galloudoù dezhañ. E 1964 e voe skarzhet gant un taol-Stad met adlakaet buan en e blas gant sikour ar C'hallaoued. Addilennet e voe e miz Meurzh 1967 ha mervel a reas un nebeud mizioù goude.\nLéon M'ba · Omar Bongo · Didjob Divungi Di Ndinge · Rose Francine Rogombé · Ali Bongo Ondimba\nAdtapet diwar « https://br.wikipedia.org/w/index.php?title=Léon_M%27ba&oldid=1636969 »\nKemmoù diwezhañ degaset d'ar bajenn-mañ d'an 13 Ebr 2015, da 23:48.


Pelec'h emañ Falster e Danmark\nFalster zo unan eus inizi Danmark er Mor Baltel. Emañ etre inizi Sjælland ha Lolland hag en em astenn a ra war ur gorread a 514 km². Annezet eo gant 43 398 a dud (2010), ha 40% anezho zo o chom er gêr vrasañ, Nykøbing Falster.\nUn tamm eus rannvro Sjælland eo. Stag eo ouzh enez Lolland gant daou bont hag un tunel, hag ouzh enez Sjælland gant daou bont. En enez Falster emañ al lec'h suañ e Danmark, hag e Skandinavia war un dro, ur beg-douar anvet Gedser Odde.\nAdtapet diwar « https://br.wikipedia.org/w/index.php?title=Falster&oldid=1495555 »\nKemmoù diwezhañ degaset d'ar bajenn-mañ d'an 5 Ebr 2013, da 13:26.


Pajenn:Perrot - Bue ar Zent.djvu/699 - Wikimammenn\nPajenn:Perrot - Bue ar Zent.djvu/699\n— Ar gomz verr-man : « Eno e vezo garm ha skrignadeg dent, » ar gomz-ze a deu seiz gwech gant an Avielerien.\nHa dreist-oll, eman en Aviel parabolen ar fals pinvidik a oe sebeliet en ifern, nan abalamour ma oa pinvidik, mes abalamour ma n’en devoa ket grêt impli vat eus e binvidigez, epad ma touge an ele ar paourkez Lazar en kerc’hen Abraham, nan, kennebeut, abalamour d’e baourente, mes abalamour d’e baourente gouzanvet gant pasianted.\nEun ifern a zo, hag eun ifern a renk bezan, rak war an douar-man pep-hini ne gav ket bepred e c’hopr, diouz ma ra.\nAn holl boblou, hag an dud fallan zoken, hen kred.\n« Brao eo d’ec’h, » a respontas eun de Voltair, eun den dife mar oe biskoaz, da unan eus e vignoned hag a lavare d’ezan e oa deut a benn da gredi ne oa ifern ebet : « Brao eo d’ec’h neuze ; evidon-me n’am eus ket gallet c’hoaz lakat ar greden-ze ’n em spered. »\nEun ifern a zo ; eun ifern hag a bado da viken, anez ze, n’eo ket Doue eo a vije mestr war ar pec’her, ar pec’her eo a vije mestr war Doue.\nMes n’a d’an ifern nemet ar re a fell d’eze. N’eo ket Doue a zo o taoni an dud, an dud eo a ’n em zaon o-unan. Evel ar zent, diskennomp a spered en ifern epad hon bue, evit ma n’hon devo ket da ziskenn ennan goude hon maro.\nDa bemp bla, e vamm he devoa desket d’ezan gwirioneziou kentan ar relijion ha laket da ziwan en e galon ar c’hoant da vezan eur zant.\nMadelezus hag anaoudek a oa en kenver an dud a veve war e dro ; anat oa abred e vije eun den eus ar re wellan. Da seiz vla, e oe roët d’ezan eur gouarner hag eur c’helenner, o-daou eus an dibab, a lakas ar zantelez hag ar ouiziegez da zevel ha da vleunian en e ene.\nDek vla a oa, pa gouezas e vamm gwall glanv. Fransez a ’n em denne alïes en e gambr, hag e pede kalonek, war e zaoulin, an daerou en e zaoulagad, ha goude en em skourjeze kalet. E beden, koulskoude, ne oe ket chilaouet ; dukez Gandi a varvas er bla 1520. Ar c’holl-ze a reas kalz a boan d’ezan ; mes ar fe a reas d’ezan plegan e volonte da hini an Otrou Doue. Derc’hel a reas moullet en e galon ken-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/699&oldid=140997 »


Buhez ar Zent. pages 738, 739, 740. Encyclopédie Marikavel.\npages 738, 739, 740\nC'houec'hvet devez warn-ugent a viz Here\nAn den eürus Bonavantur Potenza\nJerard, mab da Lelio Lavanga ha da Gatel Pica, a deuas er bed en kêrig Potenza, hanter-hent etre Salern ha Mateola, en deiou kentan ar bla 1651.\nA vihanik e kare chom pell da bedi dirak tôlen ar Werc'hez, hag ar vamm vat-ze eo a roas d'ezan ar c'hras da viret digailhar, epad e vue, saë wenn e vadeziant. E gasoni ouz ar pec'hed hag e zentidigez ouz e gerent a rê anezan skouer ar vugale; ne gave plijadur ebet o 'n em veskan en o c'hoariou; e zudi oa klevet komz eus au Otrou Doue ha kaout skol war gwirioneziou ar fe. Da zaouzek vla, e kemeras kenteliou latin gant eur beleg eus a Botenza, ha da c'houezek vla, e wiskas saë sant Fransez. Neuze e kemeras an hano a Vonavantur.\nPa oe beleget, ar vrud eus e zantelez a yeas dre ar vro, hag e save trouz etre ar c'hêriou, o klask goût pehini aneze hen mirje ar pellan. Ne veze roët ken hano d'ezan nemet an tad santel : padre santo. E vevanz a oa eus ar re baouran. D'ar gwener e kreske c'hoaz e binijennou; rnogeriou ha leuren e gambr a veze ru gant ar gwad, ken kalet en em skourjeze; ober a rê skol da vugale ar beorien, ha lakat a reas kement a bec'herien da zizrei ouz Doue ma veze lezhanvet a-wechou roued ar bec'herien : laqueus peccatorum.\nLavaret a reas eun devez d'eur bec'herez vras, en devoa jachet diwar hent an ifern : « Re a c'hoant ho peus bet da blijout d'ar bed, ha Doue a gastizo ac'hanoc'h abalamour da ze : ar c'hrign-bev a zebro ho penn. » Hag en gwirione, pemp bla ha tregont goude, ar wreg-ze a zavas enni eur gouli euzus a grignas he fenn hag a gasas anezi d'ar be.\nEn noz arôk gouel Maria miz kerdu, e oa o tomman gant e vreudeur, goude bezan kanet an ofis, pa 'n em droas en eun tol warzu an Tad Thomas a Gerroto : « Breur, emezan, laket urz en aferiou hoc'h ene, rak a-benn daou vla, da genver an de-man, e varvfet. » Hag ar gomz-ze ive a deuas da vezan gwir.\nEr bla 1710, an Tad Bonavantur a oe kaset da zevel eur manati neve da Ravello, hag e reas eno, dre e gomzou hag e skoueriou, eur vad divent er vro tro-dro. Eun devez, o vezan kavet eun den lor war e lient, e vriataas anezan gant teneredigez, ha kerkent ar c'hlanvour a 'n em gavas yac'h-pesk.\nKoulskoude, an amzer a dostae, evit an den santel, da vont da welloc'h bro. C'houec'h miz arôk e varo, e veze komzou a ze gantan. D'ar 15 a viz here, ec'h eas da govez an ôtrou 'n eskob, hag o kimiadi dioutan e lavare :\n- Otrou 'n eskob, eun dra vras am eus da c'hourc'hemenn d'ec'h.\n- Grêt eta, eme an eskob.\n- Mat, eme an Tad Bonavantur, pa vin maro, klasket, en han' Doue, da zont war ho tro, eur beleg hag en devo hardiegez awalc'h evit lavaret d'ec'h ar wirione.\nEn deiou war-lerc'h e kouezas klanv; d'an eizvet devez eus e glenved, e c'houlennas pardon ouz e vreudeur eus an holl skoueriou fail en devoa roët d'eze. Eun heur arôk e varo, e lavaras ter Ave Maria, hag e roas e ene da Zoue, heb anken, d'ar 26 a viz here 1711.\nE gorf, goude e varo, a dôle c'houez vat hag a chômas gwenn evel unan bev; an ôtrou 'n eskob a reas e zougen en ruiou kêr, ha miraklou eleiz a c'hoarvezas pen-da-ben. Pa oe kaset d'an iliz, e tigoras e zaoulagad hag e stouas e benn dirak ôter ar Zakramant.\nAr pec'hed a zo eun dra hag e tleomp, eme ar Skritur-Zakr, tec'hel dioutan evel diouz eun aer-viber.\nAr zent, holl a dec'he, gant ar brasan evez, diouz ar pec'hed ha diouz kement tra a welent ennan skeud ar pec'hed ; rei a rênt o bue evit jachan ar bec'herien diwar hent an ifern.\nHa n'eo ket souez, rak pa vezo lavaret mat, n'eus ken droug war an douar nemetan ; n'eus nemetan oc'h ober poan da Zoue ; n'eus nemetan oc'h ober poan d'an den.\nPeseurt kemm (1) a zo etre ar berlezen en eur bann-heol hag ar berlezen en he c'hlozen ?\nHini ebet, nemet e ve en daou lec'h dishenvel.\nPeseurt kemm a zo etre ar pec'her hag an den daonet ?\nHini ebet, kennebeut, nemet n'emaent ket er memes lec'h ; ar pec'her eo an den daonet war an douar, bag an den daonet eo ar pec'her en ifern.\nTec'homp eta diouz ar pec'hed, gwellan m'hallfomp, ha diouz kement a zoug d'ar pec'hed ; jachomp war an hent mat, dre hon skoueriou, hon c'homzou hag hon fedennou, hon breudeur hag hon c'hoarezed kouezet war hent an ifern, ha lavaromp alïes d'ar Werc'hez Vari :\nTorret chaden ar bec'herien,\nD'ar re zo dall roët sklerijen.\nPellaet diouzimp pep droug dalc'h-mat\nHa goulennet d'imp pep seurt vad.\nSolve vincla rets,


Albert Kahn - Wikipedia\nAlbert Kahn, ganet en Elzas er bloavezh 1860, a oa ur banker hag ur madoberour gall.\nGanet e oa en ur gumuniezh a varc'hadourien yuzev. E wir anv-bihan e oa Abraham, a voe gallekaet goude.\nGoude ar brezel a-enep ar Brusianed e 1870 e oa bet kollet ar vro gant ar Frañs. E familh a zivize chom gall ha setu int a ranke tec'hout kuit.\nLabourat a rae en ti-bank a-raok mont da vezañ ur banker e-unan. Kalz arc'hant a c'houneze gant mengleuzioù aour ha diamantoù e Bro-Afrika ar Su. D'ar poent-se, bremañ ma oa pinvidik hag en oad, e c'houestle e vadoù hag e vuhez d'ar peoc'h er bed.\nFondasionoù a bep seurt e oa bet savet gant Albert Kahn evit digeriñ ar speredoù da gompren ar pobloù all. Traoù all a oa bet graet gantañ diwar-benn skiant ar mab-den, skiant sokial, medisinerezh hag all.\nAr pezh dedennusañ krouet gantañ eo Teulioù ar bed ("les archives de la planète" e galleg). Albert Kahn en doa an emskiant ennañ a yelo da get sevenadur ar bobl ha sevenadurioù ar pobloù gant an dispac'h greantel. Setu eñ da arc'hantaouiñ beajoù er bed a-bezh da skipailhoù luc'hskeudennerien evit kemer testenioù eus buhez ar mab-den. Echu e oa an oberiantiz gant enkadenn 1929 : rivinet e oa. Marvet e oa Albert Kahn e 1940 e Boulogne-sur-Seine\nGwerzhañ a rae ar fondasion e 1936 gant kuzul-departamant Seine (bremañ hini Hauts-de-Seine 92). Ur mirdi e teue da vezañ e 1986.\nUl liorzh vrav a zo staget ouzh ar mirdi, awenet gant danvezioù liesseurt : liorzh giz Bro-C'hall, giz Bro-Saoz, giz Bro-Japan hag evel menezioù Vosges, koad alaouret, koad glas, pradenn, geun.\nAdtapet diwar « https://br.wikipedia.org/w/index.php?title=Albert_Kahn&oldid=1822293 »\nKemmoù diwezhañ degaset d'ar bajenn-mañ d'an 10 Gen 2019, da 18:54.


Tañva d'ar brezhoneg — Mignoned ar brezhoneg\nOstilhoù e brezhoneg evit an embregerezhioù\nServijoù d’an embregerezhioù\nAozañ un darvoud\nMignoned ar brezhoneg / Mignoned ar brezhoneg / Hor pourchasoù / Tañva d’ar brezhoneg\nUn tañva d’ar brezhoneg\nBrezhoneg Prim war C’hae Breizh e-pad Festival Etrekeltiek an Oriant e 2019.\nLakaat an arvesterien da dañva ar brezhoneg war ar prim e-touez hoc’h arvest.\nPadout a ra 15 munutenn hep lakaat e anv en a-raok, hep kemer notennoù ha pell emaomp eus ur sal klas : peadra da ziskouez eo posupl deskiñ ur yezh gant fent ha plijadur.\nWar un hanter devezh pe un devezh a-bezh e vez kinniget gant buhezourien Mignoned ar Brezhoneg un tañva d’ar brezhoneg d’an dud o tremen bep 15 munutenn. Gwisket eo ar vuhezourien gant liv flamm “Brezhoneg Prim” hag emren emaomp gant hor stand.\nGouelioù, festivalioù, marc’had hañv, devezhioù dorioù digor… Kinniget e vo deoc’h un abadenn liammet gant ho tarvoud.\nAn holl, kozh ha yaouank, a c’hell heuliañ hon abadennoù tañva d’ar brezhoneg “Brezhoneg Prim”. Lod a zo dedennet evit mont pelloc’h goude an tañva ha lod all a zo kurius.Estreget ar Vretoned a zo sachet gant ar brezhoneg !\nMoaien zo deomp kinnig an abadenn e saozneg evit ar re na gomz ket galleg hag a zo o weladenniñ hor bro.\nDeuit e darempred ganeomp evit kaout ur rakpriz.


Pajenn:Crocq - Marvailhou Kerne, 1910.djvu/31 - Wikimammenn\nPajenn:Crocq - Marvailhou Kerne, 1910.djvu/31\nkaout ; etre ugent ha pevar-ugent koulskoude a gav d’in edo. A-hend-all, divesker hir-hir en doa, met ken treut ha ker moan hag eur spanell-krampouez.\nAntronoz boutaouer-koad Sant-They hag e voutaouerez a yeas da varc’had Douarnenez da werza yer ha viou ; edont o-daou er c’hoc’hu, pa zigouezas gwreg Filip ar Stroalleg da ober reuz d’ezo. — « N’ho peus ket mez, eme houma ? Petra ’c’hoari ganeoc’h, chalopenned ? Klask lakaat an\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/31&oldid=110026 »\nKemmoù diwezhañ degaset d'ar bajenn-mañ d'an 1 Kzu 2017, da 17:17.


Pieter Lastman Trec'hlid Mardec'hai, 1624, Amsterdam\nE Levr Ester an Tanac'h ez eo Mardec'hai (Mardoche e troidigezh Gwilh ar C'hoad), en hebraeg מֹרְדְּכַי (Mōrdĕkay) pe מֹרְדֳּכַי (Mōrdŏkay), e gresianeg Μαρδοχαῖος ) tad-mager Ester hag he deus kollet he zad hag he mamm. He zad Avihail a oa eontr da Vardec'hai. "[...] ; abaoe marv he zad hag he mamm e oa bet degemeret gant Mardec'hai evel ur verc'h dezhañ".\nUr wech dastumet Ester e-touez ar merc'hed yaouank da vezañ inniget d'ar roue Ahashverosh a oa o klask ur rouanez goude bezañ skarzhet Vashti, e voe nec'het bras Mardec'hai. Lavaret en de doa Ester chom hep diskleriañ" he fobl nag he ganedigezh".\nDizoleiñ a ra un itrik savet gant daou eus spazhidi ar roue enep o mestr hag en lavarout a ra. Kastizet e voe an daou den. Dant a reas Haman, kentañ ministr ar roue da gaout kas ouzh Mardec'hai hag ar Yuzevien. Divizout a reas o heskinañ hag o diouennañ. Dont a ra Mordec'hai a-benn da zisplegañ an traoù da Ester a ya da zisplegañ anezho d'a roue. Goude un toullad darvoudoù e welas a roue e oa Haman un den fallakr. Kondaoniñ a reas anezhañ da vezañ krouget. Reiñ a ra e blas da Vardec'hai. Savet e voe ul lezenn nevez evit mad ar Yuzevien (Es 8). Krouiñ a reas Mardec'hai gouel ar Pourim ("pour" a dalv sord ha dre ar sord en doa Haman dibabet pegoulz kas da get ar Yuzevien) evit lidañ an darvoudoù-se. .


CNN berradur Cable News Network a vez graet eus ur chadenn skinwel Amerikan perc'hennet gant an Turner Broadcasting System skourr d'an Time Warner. Enaouet e voe d'ar 1añ a viz Even 1980 gant ar perc'henner kleweled Amerikan Ted Turner evel ur chadenn kelaouiñ dibaouez dre neudenn. E miz Ebrel 2016, ur penn da CNN a ziskrivas gant un doare ofisiel ne oa ket mui ur chadenn skinwel kleweled "no longer a TV news network" met ur savenn lies dibaouez "a 24-hour global multiplatform network." Pa voe lañset, CNN a oa ar c'hentañ chadenn skinwel o reiñ ur sell dibaouez war ar c'heleier, bez e oa ivez ar c'hentañ chadenn skinwel kelaouiñ nemetken er Stadoù Unanet.\nE miz C'hwevrer 2015, CNN a c'haller gwelet gant 96 289 000 skinwel en tiegezhioù (82.7% eus an tiegezhioù gant ur skinwel da nebeutañ) er Stadoù Unanet.\nludresadenn eus doare kelaouiñ CNN adal un tresadenn-vev "CNN whitewashing Bahrain dictatorship" (CNN o naetaat diktatouriezh Bahrain)\nKampagn dilennadegoù prezidant SUA 2016Aozañ\nD'an 3 a viz Ebrel 2016, kantadoù a harperien da Bernie Sanders o deus klemmet dirak savadur penn CNN e Los Angeles. Harperien Sanders a oa o vanifestiñ a-enep ar chadenn evit an doare a oa bet ganti da gelaouiñ war Kampagn dilennadegoù prezidant SUA 2016, dreist-holl da geñver an amzer roet da Sanders evit dibunañ e soñjoù. Lesanvet Occupy CNN, al luskad enebiñ a lakae war-raok ar fed ma vije bet ar mediaoù pennañ er Stadoù Unanet Amerika o kuzhañ kampagn Sanders hag o lakaat war-wel e-plas Hillary Clinton pe Donald Trump.\nAdtapet diwar « https://br.wikipedia.org/w/index.php?title=CNN&oldid=1819410 »


01/07/2010 : Ur sapre fest evit lidañ fin ar bloaz - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t01/07/2010 : Ur sapre fest evit lidañ fin ar bloaz\n01/07/2010 : Ur sapre fest evit lidañ fin ar bloaz\nDiskouezet eo bet ar filmoù a oa bet graet e-pad ar bloaz\n“Pres zo warnomp mont e-barzh” eme ar vugale, bodet dirak an toull-noz Le Point de Vue e Laz. D’an 18 a viz Even emaomp. A-benn nebeut ez’aio tost 500 skoliad, un tregont bennak a retretidi, kelennerien ha tud all e-barzh ar sal vras evit lidañ fin ar bloaz ha 5vet deiz-ha- bloaz Klaskerien ha Treizherien soñjoù.\nSetu ! Digor eo an dorioù ! Kregiñ a ra ar gouel gant prezegenn André ar Gac, kuzulier departamant e-karg deus ar brezhoneg. Trugarekaat a ra ar re o deus kemeret perzh e-barzh an abadenn ar bloaz-mañ.\nGoude bezañ gwelet filmoù, sellet ouzh fotoioù ha klevet reportajoù eo poent d’ar vugale stlakañ o daouarn evit kalonekaat Iwan B, ur c’haner rap yaouank. War-lerc’h eo tro Louise Ebrel da ganañ tonioù brav evel kanaouenn Mikael Kerne a gont istor un den kozh hag ur bugel.\nTapet o deus ar 600 a dud deut ur merenn-vihan, “ha war-lerc’h hon eus c’hoariet, graet hon eus c’hoariva war ar prim. An tem oa : c’hoarierien mell-droad ! “ a zispleg ur plac’h yaouank o farsal. Laouen eo bet ar vugale ivez pa z’eo bet roet ar profoù dezho. Petra oa e-barzh ? Div gelaouenn diwar-benn Penn-ar Bed, ur c’hreion, ur pegsun hag un tiked evit mont e-barzh ur mirdi !\n“Ar bloaz a zeu e vo kendalc’het gant Klaskerien ha Treizherien soñjoù » en deus displeget André Ar Gac evit echuiñ. Lakaet e vo ar fichennoù evit en em enskrivañ war queteurs.cg29.fr adalek miz Eost. War al lec’hienn-se e vo kavet ivez tout ar filmoù, fotoioù, pennadoù ha reportajoù savet ar bloaz-mañ diwar-benn Klaskerien ha Treizherien soñjoù.\nKen ar bloaz a zeu evit eskemmoù nevez e brezhoneg eveljust !\nHa Guy ar C’horr evit ar reizhadurioù a-hed ar bloaz !\nPlus de 600 personnes se sont réunies le 18 juin passé pour fêter la fin de l’année et les 5 ans de Quêteurs de mémoire. Opération qui recommence l’année prochaine : jeunes et anciens pourront de nouveau échanger en breton, avec l’aide du Conseil général du Finistère.